Engo | Dienste | Kinder- en Jeugsorgsentrums
ENGO Kinder-en Jeugsorg versorg kinders wat deur die Kinderhof uit hulle ouerhuise verwyder is omdat hulle sorgbehoewend is. Die kinder-en jeugsorgsentrums skep 'n huislike atmosfeer vir die kinders en is geleë binne die gemeenskap.
Sowat 800 kinders van 0 tot 18 jaar word in 34 kinder-en jeugsorgsentrums regoor die Vrystaat versorg. Addisionele hulp en ondersteuning word verleen aan ongeveer 2 500 kinders in omliggende gemeenskappe wat in risiko omstandighede is.
Die visie is om hoop te skep in die lewens van kinders. Die doel is om aan soveel kinders as moontlik in die Vrystaat beveiliging en versorging te bied.
Spesifieke hulp is nodig by Kinder-en Jeugsorg vir die volgende:
Sny van hare
Stories lees vir klein kinders
Hulp met huiswerk vir Gr 1 en Gr 2
Mediese dienste bv. dokters en tandartse
Ons Kinder- en Jeugsorgsentrums
Charlotte Theron Kinder- en Jeugsorgsentrum versorg tans 123 sorgbehoewende kinders. Ouderdromme strek van babas tot 18 jaar (of totdat ‘n kind sy skoolopleiding voltooi het). Die sentrum bestaan uit 9 wooneenhede:
Daar is wit, bruin en swart kinders.
Die kinders word in begenoemde wooneenhede op een groot terrein versorg. Daar is aparte wooneenhede vir seuns en dogters, sowel as twee gemengde wooneenhede met beide seuns en dogters. Elke wooneenheid het sy eie kinderversorger en funksioneer op sy eie - soos ‘n groot huishouding.
Die kinders woon sewe verskillende skole by en die meeste van die skoolgaande kinders skakel by die Maluti Hoogland Spesiale Skool in. Al die kleuters woon die kleuterskool by.
Dienste aan die kinders van die Sentrum
Daar word in die kinders se basiese behoeftes voorsien, wat ‘n veilige huisvesting, voedsel en klerasie insluit. Maaltye word volgens ‘n goedgekeurde gebalanseerde spyskaart aangebied en die kinders ontvang goeie tweedehandse, sowel as nuwe klere.
Kinders ontvang ook mediese versorging en word deur spesialiste behandel, indien nodig.
Daar word voldoende geleentheid vir die kinders gebied om sosiaal te verkeer. Sosiale geleenthede word by die sentrum aangebied en die kinders woon sosiale geleenthede by hul onderskeie skole by.
Al die kinders gaan skool toe en daar is vasgestelde studietye ná skool by die sentrum. Kinders met ontwikkelingsagterstande ontvang arbeidsterapie of skakel in by ekstra klasse.
Al die kinders skakel een dag per week by ‘n maatskaplike werker in vir terapie in. ‘n Terapeutiese span stel vir elke kind ‘n individuele ontwikkelings- en behandelingsprogram op en almal werk saam om in die kind se behoeftes te voorsien. Indien nodig, word reëlings getref vir die kinders om in te skakel by ander terapeute, bv. ‘n sielkundige, psigiater, ensovoorts.
Voorsitter: Mnr. P. Smith
Ondervoorsitter: Ds. Riaan van Zyl
Voorsitter: Finansiële Komitee: Mnr. C. Ackerman
Voorsitter: Kindersorgkomitee: Mnr. P. Smith
Posadres: Posbus 14 Bethlehem 9701
Straatadress: Wesselsstraat 46 Bethlehem 9700
Adres: Umdoniweg 35B, Pennington
CTK Pennington Strandoord is jare gelede aan Charlotte Theron Kinder- en Jeugsorgsentrum geskenk. Dit is ingerig om groepe van tot 45 te hanteer en word verhuur sodat dit selfonderhoudend kan wees. Die oord bied vir ons eie kinders die geleentheid om ‘n vakansie by die see deur te bring.
Die bestuurder is Bennie Maré: 082 771 7546
Kliek op die naam van die jeugsentrum vir meer inligting
Ons Kinder- en Jeugsorgsentrum beter bekend as Ons Kinderhuis versorg tans 100 sorgbehoewende kinders waarvan die jongste 3 maande en die oudste 19 jaar is.
Ons Kinderhuis was op 11 September 2014 ’n 100 jaar oud. Dié sentrum is 'n spesiale subprogram van Vrystaat Jeugsorgsentrums en help kinders met spesiale behoeftes. Die doel van die sentrum is om gedragsveranderinge by die kinders te weeg te bring, sodat hul binne die tydsbestek van ongeveer twee jaar in ‘n minder beperkende en meer bemagtigende omgewing geplaas kan word.
Die kinders geniet dieselfde voorregte as kinders in enige ander Jeugsorgsentrum, maar binne ’n meer gestruktureerde, terapeutiese omgewing.
Die sentrum bestaan uit 8 wooneenhede:
Voorsien in die basiese behoeftes van die kinders.
Lewer ‘n diens aan kinders met spesiale behoeftes.
Assesseer kinders wat in plekke van veiligheid is en bied veilige bewaring aan hierdie kinders.
Stel ‘n sorgplan en individuele ontwikkelingsplan vir elke kind op en voer dit deur.
Bevorder opleiding en ontwikkeling van die personeel, asook ander personeel en betrokke vrywilligers.
Tree as ‘n hulpbron vir ander sentrums en organisasies op deur multi-professionele kundigheid te bied.
Word op ‘n koste-effektiewe en gesonde finansiële grondslag bestuur.
Voorsitter: Mnr. N. van Heerden
Ondervoorsitter: Me. W. Prinsloo
Sekretaris: Mnr. F.J. van Dyk
Posadres: Posbus 12988 Brandhof 9324
Straatadres: Victoriaweg 43 Willows Bloemfontein 9301
Daar is 10 dogters van alle kultuurgroepe wat in die jeugsorgsentrum versorg word. Die dogters woon Sand du Plessis Laer- en Hoërskool, Böhmer Hoërskool, Martie du Plessis Skool en Lettie Fouché Skool by.
Die jeugsorgsentrum is toegerus om 2 swanger dogters te kan akkommodeer. Gewoonlik word ‘n swanger dogter wat ‘n krisis rondom die swangerskap beleef, twee maande voor sy kraam in die sentrum opgeneem. Dáár sal sy dan die nodige sorg en ondersteuning ontvang. Sy ontvang ook spesiale leiding, sodat ‘n ingeligte besluit oor die toekoms van die baba geneem kan word.
Die jeugsorgsentrum het ‘n maatskaplike werker wat ten minste 2 terapeutiese gesprekke per kwartaal per kind voer.
Wanneer ‘n kind opgeneem word, word daar ‘n multi-terapeutiese spanbespreking gehou met die doel om vir elke kind ‘n individuele ontwikkelingsplan saam te stel. Hierdie plan help dat al die persone betrokke kan weet watter insette hulle ten opsigte van die kind moet lewer. Dit help om die dienste aan die kind te koördineer.
Die maatskaplike werker en die kinderversorger hou dikwels gesamentlike gesprekke met die kind en werk nou in spanverband saam.
Een maal per jaar word 'n multi-terapeutiese spanbespreking gehou om 'n kind se behandelingsplan te hersien en om die afgelope jaar se terapeutiese insette te evalueer.
Die maatskaplike werker koördineer die dienste en tref die nodige reëlings vir die kinders om in te skakel vir spesialiteitsterapie bv. by 'n sielkundige, arbeidsterapeut, psigiater, dokter, neuroloog en geestelike berader.
Die maatskaplike werker tref die nodige reëlings vir die kinders se naweek- en vakansiebesoeke aan familielede of vakansieouers.
Die maatskaplike werker se dienste aan die swanger dogters behels dieselfde as bogenoemde. Daar word egter deur KMD se maatskaplike werker gefokus op die toekomsbeplanning rondom die ongebore baba.
Die dienste rondom die swanger dogter en die ongebore baba word gekoördineer deur die betrokke maatskaplike werkers wat reeds aan die saak werk.
Die bestuur en die kinderversorger verseker dat daar in die kinders se basiese behoeftes voorsien word nl. veilige huisvesting, kos, klere en skoolopleiding.
Die kinders woon die eredienste van die NG Gemeente Langenhovenpark by.
Ds. Riaan Stander
Erna De Swardt
Posadres: Posbus 32096, Fichardtpark, 9317
Straatadres: Faurelaan 12A, Willows, Bloemfontein
Tel: 051 522 0860
Prinsipaal Maatskaplike Werker: Rina Maree – 082 449 0106
Kinderversorger: Susan de Wee
Maatskaplikewerker: Veronica Gründer
Vyf en twintig kilometer buite Bloemfontein op die wal van die Modderrivier naby Maselspoort en Phillip Sanders vakansie-oorde, is Bolokanang Kinder- en Jeugsorgsentrum. Dit word omring deur wildplase, olienhout- en kareebome, inheemse plantegroei en vars lug.
Die Provinsiale beplanning vir die desentralisering en transformering van die kinderhuise maak voorsiening vir die vestiging van 13 gedesentraliseerde sentrums in die Motheo-streek. Daar word gevolglik na verskeie moontlikhede gekyk vir die vestiging van sentrums. Die behoefte aan sentrums vir kinders wat Sotho-sprekend is, is veral groot.
Wanneer die betrokke eiendom te Bloemvallei in die mark kom, word dit gesien as 'n goeie moontlikheid. Die Kerklike Maatskaplike Dienste-kantoor soek dringend 'n heenkome vir 'n groot aantal Sotho-sprekende kinders.
Ongeveer 80 jaar gelede het 'n boer die stukkie aarde, 'n gedeelte van die plaas Diepfontein, aan die NG Kerk geskenk met die doel om daar 'n kerk vir Sotho-sprekende persone op te rig. Mettertyd het die Departement van Onderwys gevra dat die kerk daar 'n skool oprig. Die NG Kerk Bloemvallei het aanvanklik net een klaskamer gebou. Dit is later uitgebrei tot 'n skooltjie met 8 klasse. Toilette is opgerig met fondse wat van die buiteland, veral Nederland, verkry is. Die skooltjie het egter mettertyd verklein tot net twee klassies. 'n Saaltjie is ook opgerig om as kerkie te dien.
Die gemeenskap bestaan uit kleinhoewes en daar is nie negatiewe maatskaplike patrone aanwesig nie. Die eerste vergadering word op 8 Februarie 2007 met die gemeenskap gehou. Daar word besluit om voort te gaan met die projek. Die kerklike en breë gemeenskap onderneem om die projek te ondersteun. Die eiendom word deur NG Welsyn, die houer-maatskappy van Bloemvallei NG Kerk aangekoop en verbou tot 'n funksionele sentrum vir 30 kinders. Die kapitale koste van die projek is R2 704 208.00.
'n Wedstryd is gehou om op 'n naam vir die sentrum te besluit. Mnr. Fritz Kröhn, 'n plaaslike prokureur, skenk die prysgeld van R100.00 vir die mees geskikte naam. Uitendelik word besluit op die naam Bolokanang. Dit is ingestuur deur vier kinders en beteken "om na mekaar om te sien". Die eerste kinders word gedurende April 2008 opgeneem. Die kinderversorgers is Mampho Setlaba, Agnes Motlabane, Paulus Mahlabo en Lisa Temeki. Die maatskaplik werker is Marita van Aswegen. Sy is ook 'n bekende skryfster van kinderverhale met terapeutiese waarde.
Die sentrum maak voorsiening vir die versorging van 30 Sotho-sprekende kinders. Die jongste inwoner is 7 jaar en die oudste 'n seun van 16 jaar. Daar is plek vir 15 dogters en 15 seuns. Die kinders wat tans in die sentrum woon het meestal geen ouers nie of slegs een ouer. Die omringende Sotho-gemeenskap het hul harte vir die kinders oopgemaak. Hulle het gehelp met die skoonmaak van die terrein en die geboue. Hulle ervaar dat die kinders wat uit moeilike omstandighede kom, dapper is en die beste van hulle omstandighede maak. Die kinders is lief vir sport. Hulle het ook reeds 'n sokkerspan. Die dogters leer ywerig om te bak en brou asook om naaldwerk te doen. 'n Netbalbaan is geborg.
Daar word gepoog om die bestaande skooltjie naamlik Uitkomst in 'n afsonderlike gebou op die terrein te behou. Die primêre skoolkinders in die sentrum skakel ook by die skooltjie in. Sedert 2009 is daar drie onderwyseresse asook 'n Graad R-klassie. Die kinders stap twintig treë by die deur van die sentrum uit dan is hulle in die skool. Drie voorafvervaardigde vertrekke is bekom met die doel om dit op te rig as addisionele klaskamers. Outsurance het in 2009 met die hulp van verskeie donateurs 'n pragtige klaskamer opgerig.
Die sentrum se saal word elke Sondag gebruik deur die Church of England. Die inwoners en personeel van die sentrum skakel ook by hierdie kerklike aktiwiteite in.
Dienste gelewer aan die kinders in die sentrum
Die kinders besoek gereeld die nabygeleë vakansie-oord Maselspoort en is baie dank aan die eienaar verskuldig. Hy stel nie alleen gereeld die fasiliteite tot hulle beskikking nie, maar bederf hulle met skenkings en lekkernye. Kinders word blootgestel ook aan kreatiewe danse, onder andere "gumboot dancing" en "ballroom dancing".
Bolokanang Kinder- en Jeugsorgsentrum is 'n voorbeeld waar verskillende rasse handevat om in die belang van sorgbehoewende kinders op te tree. Alhoewel die sentrum net Sotho-sprekende kinders het, is daar uitstekende meelewing van die Afrikaanssprekende gemeenskap.
Waar kan die Gemeenskap betrokke raak
Verskeie kinders het nie ouers of familie nie en bly gevolglik elke vakansie in die sentrum. Hulle sou graag na vakansie-ouers of selfs pleegsorg wou gaan. Sporttoerusting is in aanvraag, bv.sokkerballe, netbalballe, tafeltennis, vingerbord, kriekettoerusting en vlugbaltoerusting.
Tuinmeubel, speelgoed en ‘n sokkerveld sal ook welkom wees.
Instandhouding van geboue.
Kinderversorger (dogters): Mpho Matlala
Kinderversorger (seuns): Simon Ntseki
Aflo Kinderversorger: Phumza Funani
Maatskaplike werker: Nonceba Phike, Tel. 051 522 6914
Prinsipaal Maatskaplike Werker: Rina Maree, Sel. 082 449 0106
Voorsitter: Pano Joannides
Addisionele lede: Leandri Kapp, Fritz Kröhn, Elsie Kröhn, Chris Joannides, Werner Schmidt
Bolokanang Kinder- en Jeugsorgsentrum
Uitkomstraat 2428, Diepfontein, Bloemfontein, 9300
Posbus 29318, Danhof, 9301
Die inisiatief vir die vestiging van die kinder- en jeugsorgsentrum word deur die leraars van Universitas-Wes NG Kerk geneem. Ds. Petrus Kühne en Ds. Stefan Stassen ontmoet Mev. Magda van Niekerk vir die eerste verkennende gesprek op 22 Mei 2003.
Gedurende dieselfde maand noodsaak die verkoop van ‘n gedeelte van die eiendom van Ons Kinderhuis dit dat tydelike huisvesting vir 12 kinders van Ons Kinderhuis bekom moes word. ‘n Eiendom van Mnr. Das van Deventer, De Bruinstraat 52, Universitas-Wes word gehuur.
Op 9 Oktober 2003 word ‘n aksiekomitee verkies ten einde ‘n jeugsorgsentrum te vestig. Die voorsitter is Ds. Petrus Kühne. Mev. Wilma Henning speel deurentyd ‘n waardevolle rol. Die vermelde eiendom word aangekoop deur NG Welsyn. Daar word besluit op die naam “Carpe Diem” wat beteken “Gryp die dag”.
Die jeugsorgsentrum is geregistreer om 12 kinders te versorg. Ons het ook ‘n krisiskamer waar ‘n kind in ‘n noodgeval beveilig kan word. Die kinders is verteenwoordigend van die wit, kleurling en swart bevolkingsgroepe. Tydens 2014 het daar ŉ behoefte ontstaan vir ŉ huis waar slegs seuns gehuisves word. Die sentrum is toe in ŉ seunshuis verander.
Hulle woon verskillende skole in die gemeenskap by. Dit sluit in gewone stroom onderwys, spesiale onderwys tot ‘n skool vir verstandelik ingeperkte kinders naamlik Lettie Fouché, Böhmer Hoërskool, Jim Fouché Laer- en Hoërskool en Martie du Plessis skool.
Dienste wat deur die sentrum aan die kinders binne die jeugsorgsentrum aangebied word.
Die jeugsorgsentrum het ‘n maatskaplike werker wat 2 terapeutiese gesprekke per kwartaal per kind voer, sowel as groepsterapie-sessies.
Wanneer ‘n kind opgeneem word in die jeugsorgsentrum word daar ‘n multi-terapeutiese span-bespreking gehou ten einde vir elke kind ‘n Individuele Ontwikkelingsplan saam te stel. Hierdie plan help sodat al die persone betrokke kan weet watter insette hulle moet lewer ten opsigte van die kind. Dit help om die dienste aan die kind te koördineer.
Die maatskaplike werker en die kinderversorger hou dikwels gesamentlike gesprekke met die kind – sodoende word daar in spanverband saam gewerk.
Een maal per jaar word ‘n multi-terapeutiese span-bespreking gehou ten einde ‘n kind se behandelingsplan te hersien en om die afgelope jaar se terapeutiese insette te evalueer.
Die maatskaplike werker koördineer die dienste en tref die nodige reëlings vir die kinders om in te skakel vir spesialiteitsterapie soos bv. by ‘n sielkundige, arbeidsterapeut, psigiater, dokter, neuroloog en geestelike beraders.
Die maatskaplike werker tref die nodige reëlings vir die kinders se naweek- en vakansiebesoeke aan hul ouers en aan vriende.
Die bestuur en die kinderversorger verseker dat daar in die kind se basiese behoeftes voorsien word nl. veilige huisvesting, kos, klere en skoolopleiding.
Ons sentrum is baie bevoorreg deurdat Striata Aftreeoord nabygeleë is. Die inwoners van die oord dra die belange van ons kinders op die hart. Daar word deurlopend aan ons kinders toiletware voorsien en gereeld gesorg vir spesiale eetgoed. Hul ondersteun tans ook vir Shawn met sy studies.
Betrokkenheid van die gemeenskap word waardeer. Lede van die gemeenskap kan op een van vele wyses betrokke raak:
Skenk van klere vir die kinders.
Leesmateriaal soos ou storieboeke en tydskrifte.
Speletjies soos legkaarte, bordspeletjies en enige iets waarmee die kinders hulle kan besig hou.
Daar is ‘n groot behoefte aan aktiwiteite en fondse om die kinders besig te hou tydens vakansies, aangesien ‘n groot getal kinders vakansietye nie uitgeplaas kan word nie.
Kontantskenkings is ook noodsaaklik omdat die subsidie wat ons van die Departement van Maatskaplike Ontwikkeling ontvang, net 60% van ons inkomste uitmaak.
Die borg van ‘n kind vir skoolbenodigdhede, toiletware en vir verdere studie na skool.
Borg ‘n kind vir sy terapie by ‘n professionele persoon.
Borg ‘n kind wat mediese dienste benodig soos bv. ortodonsie en brille.
Enige in natura-skenkings is ook altyd baie welkom.
Persone kan ook betrokke raak deur hul tyd aan die jeugsorgsentrum af te staan deur die volgende:
Betrokkenheid by 'n komitee.
Die uitneem van ‘n kind vir naweke en vakansies – hierdie persone moet eers gekeur word deur ‘n predikant en ‘n maatskaplike werker.
Om op te tree as ‘n aflos wanneer die kinderversorger af is of opleidingsgeleenthede moet bywoon.
Om gratis dienste aan te bied soos mediese en tandheelkundige dienste of arbeidsterapie en emosionele berading.
Dienste aan die gemeenskap
Die jeugsorgsentrum reik uit na ander minder bevoorregte kinders deur van die produkte wat hulle nie kan benut nie, te gee vir aanwending by ‘n kleuterskool of in die gemeenskap. Daar word ook gereeld kospakkies saam met die inwoners gestuur wanneer hulle vakansies huis toe gaan.
Aflos Kinderversorger: Margaret Nyuleka
Algemene Assistent: Margaret Nyuleka
Maatskaplike werker: Maggie Breytenbach
Prinsipaal Maatskaplike Werker: Rina Maree
Voorsitter: Wilma Henning
Addisionele lede: Diana Pienaar, Ds. Carel van der Merwe, Lizette Coetzee, Phillipp Coetzee, Mauritz Roodt, Susan Dowd, Conrad de Reuk
Carpe Diem Kinder- en Jeugsorgsentrum
De Bruinstraat 52, Universitas, Bloemfontein
Posbus 11995, Universitas, 9321
Tel: 051 5226578
Deo Juvante Jeugsorgsentrum is die resultaat van die proses van desentralisering en transformering van die kinder- en jeugsorgsisteem in die Vrystaat. Die gebou was voorheen die woning van die Hoof van Ons Kinderhuis. Enkele verbouings en verbeterings was nodig om dit te omskep in ‘n jeugsorgsentrum vir 12 kinders. Die behoefte het bestaan aan ‘n jeugsorgsentrum in die Bloemfontein-omgewing waarvan die taalmedium Engels is. Die bestuur is saamgestel uit verteenwoordigers van die omliggende gemeenskap. Die eerste vergadering is op 21 Oktober 2004 gehou. Die eerste voorsitter van die bestuur is Mnr. Jan van der Merwe, die plaaslike verteenwoordiger van die stadsraad. Die naam van die sentrum beteken “Met die hulp van God”.
Die jeugsorgsentrum is geregistreer om 12 kinders te versorg. Die kinders is verteenwoordigend van die wit, kleurling en swart bevolkingsgroepe.
Dit wissel van gewone stroom onderwys tot spesiale onderwys tot kinders wat ‘n skool bywoon vir verstandelik ingeperkte kinders. Die kinders woon die volgende skole by nl. Martie du Plessis Skool, Jim Fouché Hoërskool, Jim Fouché Laerskool, Lettie Fouché Skool, Sand du Plessis Laerskool en Fichardparkpark Hoërskool.
Die kinders woon die Baptiste Kerk se eredienste by.
Die jeugsorgsentrum het ‘n maatskaplike werker wat 2 terapeutiese gesprekke per kwartaal per kind voer, sowel as groepwerksessies.
Wanneer ‘n kind opgeneem word in die jeugsorgsentrum word daar ‘n Multi Terapeutiese Span-bespreking gehou ten einde vir elke kind ‘n Individuele Ontwikkelingsplan en Sorgplan saam te stel. Hierdie plan help sodat al die persone betrokke kan weet watter insette hulle moet lewer ten opsigte van die kind. Dit help om die dienste aan die kind te koördineer.
Een maal per jaar word ‘n Multi Terapeutiese Span-bespreking gehou ten einde weer vir ‘n kind te beplan en om die afgelope jaar se terapeutiese insette te evalueer.
Die maatskaplike werker koördineer die dienste en tref die nodige reëlings vir die kinders indien nodig om in te skakel vir spesialiteitsterapie soos bv. by ‘n sielkundige, arbeidsterapeut, psigiater, dokter, neuroloog en geestelike beraders.
Die maatskaplike werker tref die nodige reëlings vir die kinders se naweek- en vakansiebesoeke aan hul ouers en vriende.
Dit is baie moeilik om persone uit te sonder wat die jeugsorgsentrum help, maar die Babtiste gemeenskap lewer 'n waardevolle bydrae om die sentrum op finansiële- en geestelike gebied te versorg.
Setta Spies verdien vermelding. Sy is baie betrokke by die kinders se verjaarsdae.
Elmarie Schmidt en haar Vroue Wat Glo-damesgroep is tydens vakansies baie betrokke. Daar word 'n tuiste geskep vir die kinders en hul word aangemoedig om hul potensiaal te ontwikkel..
U betrokkenheid sal waardeer word. U kan op een van vele wyses betrokke raak deur middel van die volgende:
Speelapparaat soos swaaie ens.
Kontantskenkings is ook baie welkom wat dan aangewend kan word om die nodige aankope te doen of om die begroting aan te vul.
Die borg van ‘n kind se skoolbenodighede.
Enige in natura skenkings is ook altyd baie welkom.
Betrokkenheid by die bestuur.
Om op tree as ‘n aflos wanneer die kinderversorger af het of opleidingsgeleenthede moet bywoon.
Om gratis dienste aan te bied soos mediese en tandheelkundige dienste of arbeidsterapie en emosionele beraad.
Kinderversorger: Judy van der Walt
Aflos Kinderversorger: Sarah Abrahams
Algemene Assistent: Maria Leeuw
Tuinier: Johannes Mkhuzangwe
Voorsitter: Mnr. Lean Bornman
Addisionele lede: Hennie Steyn, Herschell Coetzee, Setta Spies, Andre Geldenhuys, Willie Combrinck, Alister Moffat, Bianca Swanepoel, Edwin du Plessis, Gerrie de Bruin, Gavin Davids, Frans Kruger, Nathan R Senosky
Deo Juvante Kinder- en Jeugsorgsentrum
Posbus 20161, Willows, 9320
Faurelaan 4 , Willows, Bloemfontein
Tel: 051 444 4005
Die sentrum is geregistreer om 12 kinders te akkommodeer. Hierdie kinders is ‘n gemengde groep van seuns en dogters wat Engels en Afrikaans praat.
Die jeugsorgsentrum het ‘n maatskaplike werker wat ten minste 2 terapeutiese gesprekke per kwartaal per kind voer. Groepterapiesessies word ook gehou.
Wanneer ‘n kind opgeneem word, word daar ‘n multi-terapeutiese spanbespreking gehou met die doel om vir elke kind ‘n individuele ontwikkelingsplan en sorgplan saam te stel. Hierdie plan help dat al die persone betrokke kan weet watter insette hulle ten opsigte van die kind moet lewer. Dit help om die dienste aan die kind te koördineer.
Ds. Johan Labuschagne
Ds Cobus Hamman
Annatjie Pretorius - Ondervoorsitter van die bestuur
Santa Pretorius - Voorsitter van die finansiële komitee
Posadres: Posbus 17364, Bainsvlei, 9338
Tel: 051 445 2522
Prinsipaal maatskaplike werker: Rina Maree - 082 449 0106
Kinderversorger: Audrey Kriel
Maatskaplike werker: Maggie Breytenbach – 051 522 6914
Die jeugsorgsentrum is geregistreer om 12 kinders - 6 dogters en 6 seuns - te versorg. Die kinders is verteenwoordigend van die blanke, bruin en swart bevolkingsgroepe. Hulle woon verskillende skole in die gemeenskap by, wat wissel van hoofstroomonderwys tot spesiale onderwys.
Louis Koen (Voorsitter)
Welna van den Bergh
Posadres: Nerinastraat 68, Gardeniapark, Bloemfontein
Straatadres: Nerinastraat 68, Gardeniapark, Bloemfontein
Tel: 071 672 2877
Kinderversorger: Magda Grobler
Die jeugsorgsentrum is geregistreer om 12 kinders - 6 seuns en 6 dogters - te versorg. Die kinders is verteenwoordigend van die blanke, kleurling en swart bevolkingsgroepe. Die kinders woon tans Bloemfontein Hoër- en Laerskool, Böhmer Skool, Martie du Plessis, Grey Kollege en Duimpie Preprimêr by.
Ds. Jannie Smith
Posadres: Posbus 22280, Extonweg, 9313
Straatadres: Gladstoneweg 65, Bayswater, Bloemfontein
Tel: 051 433 3111
Prinsipaalmaatskaplike werker: Rina Maree - 082 449 0106
Kinderversorger: Marié Bekker
Die jeugsorgsentrum is geregistreer om 24 kinders - 12 dogters en 12 seuns - te versorg. Die kinders is verteenwoordigend van die bruin en swart bevolkingsgroep. Hulle woon verskillende skole in die gemeenskap by, naamlik Bainsvlei Combined, Lettie Fouché en Lerato Creche.
Posadres: Posbus 37694, Langenhovenpark, 9330
Straatadres: Abrahamskraalweg, Bainsvlei, Bloemfontein
Tel: 071 560 4431
Kinderversorger dogters: Pulukoane Moloi
Kinderversorger seuns: McDonald Ramosito
Maatskaplike werker: Nonceba Phike - 051 522 6914
Die jeugsorgsentrum is geregistreer om 12 kinders - 6 seuns en 6 dogters - te versorg. Die kinders is verteenwoordigend van die swart bevolkingsgroepe en is feitlik almal wees gelaat. Die kinders woon tans Calculus Hoërskool, Lourierpark Intermediêre Skool en Pholoho Spesiale Skool by.
Dr Chantel Swart-Pistor
Ds Rikus van Zyl
Esther v Schalkwyk
Posadres: Posbus 33072, Fichardtpark, 9317
Straatadres: Plot 5, Ds Kotzestraat, Ferreira, Bloemfontein
Tel: 081 326 8007
Kinderversorger: Lempone Tshitlho
Maatskaplike werker: Nonceba Phike 051 522 6914
Die dinamiese gemeenskap van Bothaville vorm ‘n interkerklike multi-kulturele aksiekomitee; Bothaville Raad van Barmharigheid, wat saam met plaaslike rolspelers die behoefte vir 2 jeugsorgsentrums in onderskeidelik Bothaville (Afrikaans) en Naledi (Sotho) aangespreek het en sodoende die ontstaan van Eikelaan Kinder- en Jeugsorgsentrum en Nala re Thabile Kinder- en Jeugsorgsentrum bevestig het. Die eerste gemeenskapkomiteevergadering is op 30 Mei 2002 gehou onder leiding van Ds. Johan Lessing, Ds. Simon Dlamini en Ds. Jan Els met die hulp van die maatskaplike werker van die Oranje Vrouevereniging, Mev. Lettie Ferreira.
‘n Woonhuis word deur NG Welsyn te Eikelaan 18 aangekoop. Die huis word vergroot en verander om in die behoeftes van ‘n jeugsorgsentrum te voorsien. Die huis is geleë aan die rand van die dorp in ‘n rustige residensiële gebied, Meyerhof. Die sentrum open sy deure in Januarie 2003.
Unieke kenmerke van die sentrum
Eikelaan spog met ‘n pragtige tuin en huis. Die kinderversorgers en die gemeenskap werk baie hard om die huis en tuin netjies en mooi te hou. Dit is verseker hul trots!
Die jeugsorgsentrum is geregistreer om 12 kinders, tussen die ouderdomme van 0 tot 18 jaar te versorg wat weggeneem is van hulle ouers of pleegouers deur die Kinderhof en wat dringende versorging nodig het.
Die kinders woon die plaaslike skole by. Daar is kinders in Loskuil primêre skool, Eben Dönges Laerskool en Bothaville Hoërskool. Die kinders neem deel aan atletiek, netbal, hokkie en rugby. Hulle doen ook buitemuurs pluimbal, stoei, moderne danse en ballet.
Kinders van Eikelaan Kinder- en Jeugsorgsentrum woon eredienste en kategese van NG Kerk Meyerhof by en woon ook gereeld dienste van die ander NG Gemeentes by. Daar word gereeld huisgodsdiens gehou en die kinders kry voldoende geleentheid om persoonlike stiltetye te hou. Die kinders het elkeen ‘n eie Bybel.
Die jeugsorgsentrum het ‘n maatskaplike werker wat ten minste 2 terapeutiese gesprekke per kwartaal per kind voer
Wanneer ‘n kind opgeneem word in die jeugsorgsentrum, word daar ‘n multi-terapeutiese spanbespreking gehou ten einde vir elke kind ‘n plan van behandeling saam te stel. Hierdie plan help sodat al die persone betrokke kan weet watter insette hulle moet lewer ten opsigte van die kind. Dit help om die dienste aan die kind te koördineer
Die maatskaplike werker en die kinderversorger hou dikwels gesamentlike gesprekke met die kind – sodoende word daar in spanverband saamgewerk
Een maal per jaar word ‘n multi-terapeutiese spanbespreking gehou ten einde ‘n kind se behandelingsplan te hersien en om die afgelope jaar se terapeutiese insette te evalueer
Die kinders gaan vakansies en sommige naweke na ouers, famile en naweek- en vakansieouers
Die Bestuur en die kinderversorger verseker dat daar in die kind se basiese behoetes voorsien word, naamlik veilige huisvesting, kos, klere en skoolopleiding
Die kinders word geleenthede gebied om optimaal te ontwikkel en word aangemoedig om in te skakel vir ‘n wye verskeidenheid sport en buitemuurse aktiwiteite
Vrywilligers se betrokkenheid maak ‘n verskil in die kwaliteit van ons kinders se lewens. Dikwels rapporteer mense dat hulle by ‘n jeugsorgsentrum en sy kinders betrokke geraak het om vir die kinders iets te beteken. In die proses het hul betrokkenheid vir hulle soveel beteken deurdat hulle weer vanuit ‘n kind se belewenis gekonfronteer was met hoe ‘n genade dit is dat mens in die posisie is om te kan gee en hoe lekker en bevoorreg hulle is om te kan gee. “We must not, in trying to think about how we can make a big difference, ignore the small daily differences we can make which, overtime, add up to big differences that we often cannot foresee”. Marian Wright Edelman.
Skenk van klere vir die kinders
Leesmateriaal soos ou storieboeke en tydskrifte
Speletjies soos legkaarte, bordspeletjies en enige iets waarmee die kinders hulle kan besig hou
Daar is ‘n groot behoefte aan aktiwiteite en fondse om die kinders besig te hou
Kontantskenkings is ook noodsaaklik omdat die subsidie wat ons van die Departement van Maatskaplike Ontwikkeling ontvang, net ongeveer 60% van ons inkomste uitmaak.
Die borg van ‘n kind vir skoolbenodighede, toiletware en vir verdere studie na skool
Borg ‘n kind vir sy terapie by ‘n professionele persoon
Borg ‘n kind wat mediese dienste benodig soos bv. ortodonsie en brille
Enige in natura skenkings is ook altyd baie welkom
Gemeenskap kan ook betrokke raak deur hul tyd aan die jeugsorgsentrum af te staan deur die volgende:
Betrokkenheid by die komitee
Die uitneem van ‘n kind vir naweke en vakansies – hierdie persone moet eers gekeur word deur ‘n predikant en ‘n maatskaplike werker
Om op te tree as ‘n aflos wanneer die kinderversorger af is of opleidingsgeleenthede moet bywoon
Om gratis dienste aan te bied sos mediese en tandheelkundige dienste of arbeidsterapie en emosionele berading
Kinderversorger: Marlene Fritz, tel. 056 515 2698, sel. 074 682 5522
Assistent Kinderversorger: Johan Fritz, tel. 056 515 2698
Aflos Kinderversorger: Sylvia Salvier, sel. 073 658 0126
Algemene Assistent: Minah Masitisa
Tuinwerker/Aflos Assistent: Aupa Mokhuane
Maatskaplike Werker: Marissa Scheepers, tel. 056 515 1120, sel. 073 975 9033
Prinsipaal Maatskaplike Werker: Antoinette Loots, tel. 056 213 2120, sel. 082 449 0108
Voorsitter: Ds. Laurie Naudé
Ondervoorsitter en Voorsitter van Finansies: Ds. Jan Els
Addisionele lede: Annesia Snyman, Hanna Nel, Hannie van Deventer, Ina van Rensburg, Nerina Els, Dalene Brink en Gerhard Geldenhuis.
Eikelaan Kinder- en Jeugsorgsentrum
Posbus 230, Bothaville, 9660
Eikelaan 18, Bothaville, 9660
Tel./Faks: 056 515 2698
NALA RE THABILE
Die dinamiese gemeenskap van Bothaville vorm ‘n interkerklike multi-kulturele aksiekomitee; Bothaville Raad van Barmharigheid, wat saam met plaaslike rolspelers die behoefte vir 2 jeugsorgsentrums in onderskeidelik Bothaville (Afrikaans) en Naledi (Sotho) aangespreek het. SodoendeontstaanEikelaan Kinder- en Jeugsorgsentrum in 2003 en Nala re Thabile Kinder- en Jeugsorgsentrum in 2006. Die eerste gemeenskapkomiteevergadering is op 30 Mei 2002 gehou onder leiding van Ds. Johan Lessing, Ds. Simon Dlamini en Ds. Jan Els met die hulp van die maatskaplike werker van die Oranje Vrouevereniging, Mev. Lettie Ferreira.
NG Welsyn het op 10 Februarie 2005 met die aankoop van ‘n perseel byby New Holland begin. Die kantoorgeboue op die terrein word met min onkoste omskepin ‘n jeugsorgsentrum. Daar is ook ‘n boorgat op die perseel. Die eiendom word onderverdeel en ook hersoneer sodat die jeusorgsentrum steeds ‘n ruim, maar hanteerbare terrein het. SoSo word die kantoorkompleks omskep in ‘n spog jeugsorgsentrum. ‘n Bedrag van R651 601 word bestee aan die verandering. Ds. Hennie Hattingh word verkies as die eerste voorsitter en Ds. Simon Dlamini as ondervoorsitter tydens die eerste vergadering wat op 24 November 2005 saam met die gemeenskap gehou word. Die sentrum open amptelik in Junie 2006.
Die naam Nala re Thabile beteken – “dat ons bly is”. Die sentrum sien om na kinders van pre-primêre skool tot hoërskool. Van die inwoners is chronies siek, maar kan normaal funksioneer met die nodige chroniese medikasie, gebalanseerde leefstyl en gereelde mediese ondersoeke. Die meeste kinders het uitgebreide families by wie hulle vakansies kan gaan kuier. Die sentrum het ‘n verskeidenheid van speelapparaat, grasperke, groot bome en ‘n sokkerveld. Die sentrum het ook hul eie groentetuin. Die kinders geniet veral aktiwiteite waar daar sport of kreatiewe uitdrukkings betrokke is.
Die jeugsorgsentrumwas aanvanklik geregistreer om 16 kinders (8 seuns en 8 dogters), tussen die ouderdomme van 0 – 18 jaar te versorg. Op 1 April 2009 word hierdie getal verhoog na 24 kinders. ‘n Groot aantal van die kinders is afkomstig vanuit Bothaville.
Die meeste kinders woon Bovaal Plaasskool by. Die skool bied ‘n veiliger omgewing vir die kinders met kleiner klasse en meer individuele aandag. Enkele leerlinge woon ook Nampo Plaasskool, Mamellang Thuto Hoërskool en Ikemetseseng Laerskool by. Die kinders neem graag deel aan netbal, sokker en redenaar by die skool.
Die huis skakel in by die Kgotsong Metodiste Gemeente. Die ouer kinders word toegelaat om denominasies by te woon waarin hulle groot geword het, as hulle dit verkies. Die sentrum maak dit ook ‘n prioriteit om daagliks huisgodsdiens te hou.
Die jeugsorgsentrum het ‘n maatskaplike werker wat die sentrum twee keer per week besoek. Wanneer ‘n kind in die jeugsorgsentrum opgeneem word, word daar ‘n multi terapeutiese spanbespreking gehou ten einde vir elke kind ‘n Individuele Ontwikkelinsplan en Permanensie Plan saam te stel. Hierdie plan help sodat al die persone betrokke kan weet watter insette hulle moet lewer ten opsigte van die kind. Dit help om die dienste aan die kind te koördineer. Die maatskaplike werker en die kinderversorger werk saam as ‘n span en hou dikwels gesamentlike gesprekke met die kind.Daar word gepoog dat ‘n familie- of ‘n gemeenskapslid betrokke is by die multi-terapeutiese span wat instaan vir die kinders tydens vakansies. ‘n Verhouding en voortgesette kontak met ‘n familielid kweek ‘n gevoel van behoort aan. Een maal per jaar word ‘n multi terapeutiese spanbespreking gehou ten einde ‘n kind se behandelinsplan te hersien en om die afgelope jaar se terapeutiese insette en die kind se ontwikkeling te evalueer.
Die kinders vind aanklank by terapeutiese groepwerk programme wat emosionele en sosiale lewensvaardighede aankweek deur speel en drama as tegnieke te gebruik. Die kinders vind maklik aanklank by speel aktiwiteite. Hierdie tipe groepwerk dien as ‘n “oefenveld” t.o.v. hoe om uitdagings in die realiteit te hanteer. Die kweek ook ‘n gevoel van geborgenheid en empatie tussen die kinders.
Die bestuur en die kinderversorgers verseker dat daar in die kinders se basiese behoeftes voorsien word nl. Veilige huisvesting, kos, klere en skoolopleiding.
Die gemeentes van die Nederduits Gereformeerde Kerk is uiters betrokke i.t.v. die ondersteuning van die personeel, instandhouding van die sentrum asook die voertuie, voorsiening aan die behoeftes van die kinders en die reël van uitstappies vir die kinders. Ander kerkgroepe en gemeenskapgroepe lê ook gereeld besoek af by die sentrum en bring nodige skenkings.
Skenking van skryfbehoeftes en skooltasse.
Daar is ‘n groot behoefte aan aktiwiteite en fondse om die kinders besig te hou.
Kinderversorger: Magdaline Ndonga, tel. 056 515 2574, sel. 079 363 8942
Kinderversorger: Mirriam Medi, tel. 056 515 2574, sel. 073 450 5157
Aflos Kinderversorger/Algemene Assistent: Kesebone Bosiu
Algemene Assistent: Betty Ramanamane
Maatskaplike Werker: Alet de Waal, tel. 056 515 1120, sel. 076 473 7017
Voorsitter: Dr. Pieter van Jaarsveld
Ondervoorsitter en Voorsitter van Finansies: Willie Kruger
Addisionele lede: Annesia Snyman, Verona Swanepoel, Marie Potgieter, Luigi Ngnini, Maruis Claassens
Nala re Thabile Kinder- & Jeugsorgsentrum
Posbus 268, Bothaville, 9660
Sewendelaan no 12, Nala, Bothaville
Tel. 056 515 2571
‘n Vergadering is op 14 Junie 2004 met lede van die gemeenskap van Clocolan gehou om die moontlikheid te ondersoek om ‘n kinder- jeugsorgsentrum te vestig. Daar is voorheen by twee geleenthede met groepe van die gemeenskap vergader. By hierdie geleentheid kom dit aan die lig dat daar 35 kinders, sommige so jonk as 6 jaar oud, by die vullishope onder ‘n brug woon. Hierdie kinders se ouers is oorlede of het hulle verlaat. Daar word op ‘n informele wyse aan die kinders voeding verskaf. ‘n Bestuur word verkies waarvan mev Marietha Groenewald, die voorsitter, en mnr Paulus Phala as onder-voorsitter verkies word.
‘n Tydelike fasiliteit te Derdelaan-Oos 34 word van mnr Aranyanya gehuur. Die kinders slaap aanvanklik op skuimrubber matrasse op die vloer. Intussen word daar gesoek na ‘n geskikte gebou. Mercedes Woonstelle word deur NG Welsyn aangekoop en omskep in ‘n kinder- en jeugsorgsentrum vir die versorging van 15 seuns en 15 dogters.
Die sentrum begin amptelik 2005 met funksionering as ‘n geregistreerde kinderhuis. Aangrensend tot die kinderhuis is ‘n gemeenskapsentrum vanwaar ‘n verskeidenheid van programme aan kinders en jeugdiges van die gemeenskap gelewer word. Die terrein wat die sentrum omring is groot sodat ‘n groentetuin en vrugteboord ook gevestig is.
Daar is besluit op die historiese naam Hlohloloane. Dit is ‘n Basoeto woord wat ongeveer die jaar 1800 ontstaan het toe twee swart stamme naamlik die Bakwena en Baphuti rusie gekry het en teen mekaar geveg het. Die Bakwena stam het daardie jaar ‘n baie suksesvolle graansorghum oes gehad en die Baphuti stam gevra om te help om die graan te oes en die mandjies waarin dit gestoor word, vol te stamp. Tydens die volmaakproses het ‘n rusie ontstaan. Gedurende die geveg het die hoofmanne gesê: Hlohla-U-loane wat beteken “Stamp” en “veg”. Mettertyd is die naam van die dorp deur die Engelse (mnr Anderson) vereenvoudig na Clocolan.
Die sentrum huisves swart seuns en dogters. Die jongste inwonertjie is 18 maande oud en die oudste, 18 jaar. Die kinders is betrokke by sportaktiwiteite by die skool bv. atletiek en sokker sowel as tradisionele dans , debat en drama.
Die kinders woon die plaaslike skole by in die swart woonbuurt naamlik Kgutliso Primêre Skool en TshepAng en Clocolan Hoërskool.
Die kerkdienste van die Methodiste, Anglikaanse, Fire Ministry, Apostoliese Geloofsending word bygewoon.
Terapeutiese dienste en groepwerk
Fisiese en psigiese versorging aan inwoners deur die kinderversorgers
Voedsel en klere aan kinders in die gemeenskap waar daar ‘n behoefte is.
Geestelike en godsdienstige opvoeding
Die plaaslike besighede ondersteun die kinder- en jeugsorgsentrum deurdat skenkings en donasies ontvang word. (Klere, speelgoed en voedsel)
Gemeenskapsbetrokkenheid met die oog op die borg van uitstappies, vermaak, vakansie- en naweek-ouers. In natura skenkings van voedsel, speelgoed en klimrame.
Ons het ook vrywilligers nodig vir hulp met huiswerk en om die jonger kinders te stimuleer en te leer sodat ons die agterstand kan aanspreek.
Ons bedien die personeel van Lethoteng Learning centre , deur om met hul opleiding te doen een keer ‘n kwartaal, ons doen ook een keer ‘n kwartaal met die kinders voorkomingsprogramme.
Die kinderversorger help met basies berading by van die kinders van die skool.
Kinderversorger: Agnes Motoai
Kinderversorger: Mimi Thakedi
Aflos Kinderversorger: Engelina Maso
Maatskaplike Werker: Annelie van Rooyen, Tel. 051 943 0049, Sel. 082 300 6345
Voorsitter: Wilhelm Rothman
Addisionele Lede: David Makatla, William Lefoka, Cecilia Latyeba, Amanda vd Westhuizen
Hlohloane Kinder- en Jeugsorgsentrum
Tweedestraat Oos 30, Clocolan
Posbus 109, Clocolan, 9735
Tel. 051 943 1776
Die sentrum het ontstaan danksy die inisiatief van pastoor Craige Harvey, die leraar van die New Covenant Church en ‘n leier in die gemeenskap van Ficksburg en Meqheleng. Op daardie stadium is daar reeds informeel en sonder subsidie van die regering na ‘n klompie weeskinders gekyk. Die eerste vergadering word op 2 Februarie 2005 met die gemeenskap gehou. ‘n Bestuur word saamgestel en hou hul eerste vergadering op 23 Februarie 2005. By die geleentheid word pastoor Harvey as voorsitter verkies en Mnr. Eddie Nthinya as ondervoorsitter.
Daar word besluit op die naam “Davids' Place” na aanleiding van 2 Sameul 23:8 – 39. Dawid moes vlug as gevolg van die jaloesie van Koning Saul. In die grot van Adullam het elkeen wat in die moeilikheid was by hom aangesluit en hy het hulle leier geword. Hierdie groep het tot ‘n kragtige mag ontwikkel.
Die eiendom te De Villiersstraat 9 word aangekoop deur NG Welsyn van dr Jack Amour en sy vrou vir R90 000.00. Die eiendom word vergroot en verbeter. Tans poog NG Welsyn om die aangrensende leë erf aan te koop as speelplek vir die kinders.
Die sentrum funksioneer ten volle vanaf Januarie 2006.
Die sentrum is geregistreer vir 12 sorgbehoewende kinders. Daar word seuns sowel as dogters in die sentrum versorg. Tans is die jongste inwonertjie 4 jaar oud en die oudste 18 jaar. Almal is Sotho-sprekend. Die kinders presteer goed op vakgebied en ontvang jaarliks erkenning daarvoor. Hulle neem ook aktief aan buitemuurse aktiwiteite deel soos sokker, hokkie en netbal.
Al die kinders woon skool by en daar is vasgestelde studietye by die sentrum na skool.
Ons kinders ontvang skolastiese onderrig by die Meqheleng Laerskool, Masaleng Primary School en MJ Mohlahle Hoërskool.
Al die kinders in die jeugsorgsentrum is aktief betrokke by die New Covenant Church van Ficksburg.
Daar word in die kinders se basiese behoeftes aan veilige huisvesting, voedsel en klerasie voorsien. Maaltye word volgens ‘n goedgekeurde gebalanseerde spyskaart voorsien en die kinders ontvang goeie tweedehandse sowel as nuwe klere.
Kinders ontvang mediese versorging en word deur spesialiste behandel indien nodig.
Daar word voldoende geleentheid gebied vir die kinders om sosiaal te verkeer. Sosiale geleenthede word by die sentrum aangebied en die kinders woon sosiale geleenthede by hul onderskeie skole by.
Kinders met ontwikkelingsagterstande skakel in vir arbeidsterapie of ekstra klasse.
Al die kinders skakel by ‘n maatskaplike werker in vir terapie.
Die Terapeutiese Span stel vir elke kind ‘n individuele ontwikkelings- en behandelingsprogram op en almal werk saam om in die kind se behoeftes te voorsien. Indien nodig, word reëlings getref vir die kinders om in te skakel by ander terapeute, byvoorbeeld ‘n sielkundige, psigiater, ensovoorts.
Die jeugsorgsentrum word goed ondersteun deur die plaaslike besighede en inwoners deurdat skenkings en in natura donasies ontvang word.
Bo-aan die prioriteitslys is die volgende items ‘n groot behoefte vir die versorging van die kinders:
Verwarmers vir die winter, winterlakens vir 14 enkelbedjies, komberse, ‘n TV en speelapparate.
Kinders uit die gemeenskap word soms gehelp met voedsel en klere. Kinders in nood kan ook by die jeugsorgsentrum beveilig word.
Kinderversorger: Violet Ramosoeu
Aflos Kinderversorger: Belina Tsie
Algemene Assistent: Elizabeth Moso
Voorsitter: Tiaan Venter
Addisionele lede: Alta Badenhorst, Jackie Kymdell, Craige Harvey, Pazzle Selaka, Motheo Mohapinyane, Christo Jonck
David’s Place Kinder- en Jeugsorgsentrum
De Villiersstraat 9, Ficksburg
Posbus 522, Ficksburg 9730
Tel./Faks: 051 933 2974
Ringerstraat Jeugsorgsentrum is ‘n gemeenskapsprojek waarby al die rolspelers in die gemeenskap betrokke is. Mev. Cecile Krause wat bewus geword het van die nood van die plaaslike kinders by ‘n voedingsprojek van die NG Kerk, het inisiatief geneem met die vestiging van ‘n jeugsorgsentrum. Mev. Magda van Niekerk, die Direkteur van Jeugsorgsentrums, hou die eerste vergadering met die gemeenskap op 20 Januarie 2004. Mnr. Christo Krause word as die eerste voorsitter verkies.
Die huis op die hoek van Ringer- en Kerkstraat word deur NG Welsyn aangekoop. Daar word gebou en gebreek om die huis geskik te maak as ‘n jeugsorgsentrum vir 12 kinders. Die sentrum open op 10 Januarie 2005.
Die sentrum kan 12 kinders akkommodeer. Die kinders kom uit verskillende kulturele agtergronde en die ouderdomme wissel van kleuters tot tieners.
Die kleuters woon die Kleuterkasteel kleuterskool by. Die Afrikaans-sprekende kinders is almal leerders van die Heilbron Hoërskool. Hulle neem aan sport soos rugby, netbal, hokkie, atletiek en landloop deel. Die Sotho-sprekende kinders is leerders van die Sediba Thulo, Bhelkilonga, Phitsana and Sondersville gekombineerde skole. Van die kinders woon studieklasse by in die middae by School of Destiny.
Al die kinders skakel by die NG Suid Gemeente op Heilbron in en woon gereeld die eredienste en die kategeseskool by. Godsdiens is ‘n hoë prioriteit by die sentrum en daar word gereeld godsdiens gehou deur lede van die gemeenskap. Elke kind ontvang met opname 'n Bybel.
Die bestuur, tesame met die kinderversorger, verseker dat daar in die kind se basiese behoeftes voorsien word, naamlik veilige huisvesting, kos, klere en skoolopleiding.
Die sentrum beskik oor ‘n maatskaplike werker wat terapeutiese dienste lewer, toesien dat elke kind ‘n individuele ontwikkelingsplan het en dat die Multi Terapeutiese Span jaarliks vergader om die ontwikkeling te evalueer.
Die maatskaplike werker en die kinderversorger het dikwels gesprekke met die kinders en werk nou saam in spanverband.
Die maatskaplike werker tref die nodige reëlings vir die kinders se naweek- en vakansieverlof by hul ouers en vriende.
Nodige reëlings vir spesialisdienste soos byvoorbeeld 'n sielkundige, arbeidsterapeut ens. word ook deur die maatskaplike werker getref.
Die kinders word vaardighede geleer soos bv. skoonmaak van eie kamer, tafeldek, skottelgoed was, kos maak, ens.
Die plaaslike koerant, Die Heilbron Herhald, motiveer die gemeenskap om te help deur gereeld die behoeftes van die sentrum te publiseer. Die sentrum se ontspanningskomitee reël gereeld uitstappies vir die kinders na plase in die Heilbron-omgewing. Die kinders het ook al by die plaaslike dam gaan piekniek hou. Die kinders word op hul verjaardae elkeen deur die verjaardagkomitee met 'n geskenk, koek en partytjie bederf wat deur 'n donateur geskenk word.
Daar is ‘n behoefte vir donasies vir onderrigfooie vir die kinders.
Studiehulp in die middae na skool word benodig, veral vir die laerskoolkinders.
Voedsel is ook 'n groot behoefte en is altyd welkom.
Daar is tans 'n paar van die kinders wat nooit naweke uitgenooi word nie. Naweekouers vir hierdie kinders is 'n groot behoefte.
Kinderversorger: Ann Ebersöhn, Tel. 058 852 1666
Maatskaplike werker: Elmarie Els, Tel. 058 852 1666, Faks: 086 562 0274
Voorsitter: Ds. Herman Gothan
Sekretaresse: Me. Elmarie Els
Voorsitter Finansies: Gerda van Zyl
Voorsitter Kindersorg: Mev. Juanita Schutte
Ringerstraat Kinder- en Jeugsorgsentrum
Posbus 5, Heilbron, 9650
Ringerstraat 40, Heilbron
Tel./Faks: 058 852 1666
Gedurende Augustus 2002 kontak die Departement van Maatskaplike Ontwikkeling die Hoofbestuur van Vrystaat Jeugsorgsentrums in verband met die moontlike vestiging van ‘n gedesentraliseerde sentrum in die Qwa-Qwa omgewing. Op 1 Augustus 2003 kontak Dr. Gideon van der Walt en Ds. Dries van der Merwe van die Verenigde Gereformeerde Kerk, die jeugsorgsentrum namens die gemeente te Witsieshoek om samewerking te vra met die vestiging van ‘n jeugsorgsentrum. Die gemeente beskik oor ‘n ou pastorie, wat ‘n geskikte gebou sal wees. Op 21 Augustus 2003 word ‘n inligtingsvergadering met die gemeenskap gehou. Lefika Jeugsorgsentrum word op 2 September 2003 geregistreer as ‘n kinderhuis in terme van Artikel 30 van die Wet op Kindersorg. Ds. Dries van der Merwe word verkies as voorsitter en Mnr. Kokoi as onder-voorsitter. Die sentrum is geleë teen ‘n berg in die Mabolela omgewing by Witsieshoek. Die naam Lefika beteken “berg”.
Die sentrum kan versorging bied aan 12 sorgbehoewende kinders. Die inwoners bestaan uit seuns en dogters wat almal Sotho-sprekend is. Die jongste inwoner is 3 jaar en die oudste is 17 jaar, 4 meisies en 8 seuns. Die meeste van die kinders is in die sentrum opgeneem as gevolg van fisiese verwaarlosing, mishandeling en molestering.
Die Kinders woon Retief Gekombineerde Skool, Sekondêr en Primêr, asook “Little Steps” Pre-Primêr by.
Die kinders skakel in by die eredienste en aktiwiteite van die NG Kerk in Afrika.
Die sentrum voorsien nie net in die fisiese en opleidingsbehoeftes van die inwoners nie, maar sien ook toe dat die nodige terapeutiese en mediese dienste aan die kinders gelewer word. Die inwoners van die sentrum is baie lief vir buite speel en kan hulleself ure lank vermaak met slegs ‘n motorbuiteband. Die kinders teken graag en hou hulle ook besig met binnenshuise speletjies. Die kinderversorger neem die kinders gereeld op uitstappies.
Die gemeenskap gee gereeld donasies soos kruideniersware, groente en vrugte.
Die sentrum is baie afhanklik van donasies: kontant sowel as in natura-donasies, byvoorbeeld klere, groente, kruideniersware, speelgoed en huisware.
Kinderversorger: Francina Morailale, sel. 072 958 362
Maatskaplike Werker: Helmi Beyers, sel. 079 168 4815
Voorsitter: Mnr. A. Beukes, sel. 082 770 9610
Onder Voorsitter: Mnr. J. Tsotetsi, sel. 072 127 5067
Finansies: Marie Odendaal, sel. 082 476 0202
Kindersorg: Ds. D. Du Toit, sel. 082 856 3217
Donasies: Letsie Setona, sel. 082 304 5855
Lefika Kinder- en Jeugsorgsentrum
Ciliersstraat 28, Kestell, 9860
Tel. 058 653 1250
Die jeugsorgsentrum is geregistreer om 24 kinders - 10 dogters en 14 seuns - te versorg. Die kinders is verteenwoordigend van die bruin en swart bevolkingsgroepe. Hulle woon verskillende skole in die gemeenskap by, naamlik Diamanthoogte Skool, Leretlhabetse Laerskool en Rekailetsi Hoërskool.
Die kinders woon die dienste van die VGK Kerk by.
Marius van Zijl (Voorsitter)
Marinda Jansen van Vuuren
Ester van der Westhuisen Coetzer
Posadres: Posbus 314, Koffiefontein, 9986
Straatadres: The Park Edward Straat, Koffiefontein
Tel: (053) 205 0314
Kinderversorger dogters: Louisa Louw
Kinderversorger seuns: Liza Tlhakala
Maatskaplike werker: Lynette Botha 053-2050314
Die sentrum kan 12 kinders, 6 seuns en 6 dogters, akkommodeer. Kinders kom uit verskillende kulturele agtergronde en hulle ouderdomme wissel van 3 jaar tot 18 jaar oud.
Die bestuur en die kinderversorger verseker dat daar in die kind se basiese behoeftes voorsien word naamlik veilige huisvesting, kos, klere en skoolopleiding.
Die jeugsorgsentrum maak een dag per week van die dienste van ‘n maatskaplike werker gebruik. Elke kind het ‘n ontwikkelingsprogram en ‘n multi-terapeutiese span evalueer elke jaar die terapeutiese insette.
Kinders word lewensvaardighede geleer, soos om hulle beddens op te maak, skottelgoed te was en tafel te dek. Hulle leer ook respek, maak van keuses en verantwoordelike besluitneming en oor verhoudinge.
Die maatskaplike werker tref die nodige reëlings vir kinders se naweek- en vakansiebesoeke by ouers of vriende.
Die laerskoolkinders woon die Sentrale Volkskool by. Kinders neem deel aan sport, bv. netbal, rugby en atletiek, asook kulturele aktiwiteite by die skool.
Die hoërskoolleerlinge is ingeskrewe leerlinge van Hoërskool Kroonstad, óf Afrikaanse Hoërskool óf Johan Slabbertskool. Al die skole is binne loopafstand van die jeugsorgsentrum.
Voorsitter: Mnr. Arno Koertze
Ondervoorsitter: Mnr. Johnnie Reinders
Voorsitter: Finansies: Mnr. Johnnie Reinders
Voorsitter: Kindersorg : Mev. Tillie Fourie
Sekretaresse: Mev. Anna Mulder
Posadres: Posbus 6061, Kroonheuwel, 9500
Straatadres: Maraisstraat 89, Kroonheuwel, Kroonstad
Tel: 056 213 4112
Faks: 056 213 4209
Kinderversorger: Anna Mulder
Maatskaplike werker: Ester Johnson (Dinsdag- & Donderdagmiddae): 056 213 2010 / 079 673 2065
Die jeugsorgsentrum is geregistreer om 12 kinders - 6 dogters en 6 seuns - te versorg. Die kinders is verteenwoordigend van die blanke, kleurling en swart bevolkingsgroep. Hulle woon verskillende skole in die gemeenskap by, wat wissel van hoofstroomonderwys tot spesiale onderwys.
Ds. Danie Kleynhans
Ds. G. Lamprecht
Posadres: Posbus 104, Ladybrand, 9745
Straatadres: Kriekstraat, Ladybrand
Tel: 051 924 0646
Kinderversorger: Christine Botha
Maatskaplike werker: Corlien Kleynhans 051 924 0646
Die Sentrum is geregistreer vir 16 kinders, waarvan 8 seuns en 8 dogters is. Die kinders is Sothosprekend en hulle ouderdomme wissel van kleuter tot 18 jaar oud.
Voorsitter: Mnr. Lourie van der Merwe
Ondervoorsitter: Mnr. Johan Hofmeyr
Sekretaresse: Mev. Antoinette Loots
Voorsitter: Finansiële- en Eiendomskomitee: Mnr. Johan Hofmeyer
Voorsitter: Kindersorgkomitee: Mev. Blanche Keyter
Posadres: Posbus 34, Marquard, 9610
Straatadres: Jakob Makoelestraat 9, Marquard
Tel: 051 991 0554
Kinderversorger: Pule Ramokoma
Maatskaplike werker: Elizabeth Marais (Maandae): 051 991 1259 / 073 612 3590
Dr Gert Maritz, die gemeenskapsdokter te Memel word daagliks gekonfronteer met die nood van die kinders van die Zamani-gemeenskap. Hy besef die impak wat HIV/Vigs het en begin moontlikhede ondersoek om hulp aan hierdie kinders te verleen.
‘n Afspraak word met die direkteur van Vrystaat Jeugsorgsentrums gereël vir 7 November 2003. Amos Agrimen, ‘n beweging wat die Woord van God op plase verkondig, bied hulp en ondersteuning aan. So ook, dokters Ron en Ena Bromley oorspronklik van die Damascus Road Community Church van Maryland, Amerika.
‘n Stigtingsvergadering word op 14 Mei 2004 gehou. By die geleentheid verduidelik die plaaslike maatskaplike werker van die Departement van Maatskaplike Ontwikkeling, Mary Masunya, dat daar ‘n groot aantal sorgbehoewende kinders in die gemeenskap is en dat dringende aandag aan die nood verleen moet word. By die geleentheid word Mnr. JW du Toit verkies as voorsitter en mev Inea Khumalo as onder-voorsitter. Mev Cilna Maritz speel deurentyd ‘n onontbeerlike rol. Die bestuur besluit om voorlopig ‘n eiendom te huur (Voortrekkerstraat 9) en begin September 2004 met die projek.
‘n Bou-erf word van Phumelela munisipaliteit in Zamani aangekoop en die bouproses het begin. Die naam van die sentrum beteken “lofprysing”.
Dumisani Jeugsorgsentrum lewer versorging aan 16 kinders van die plaaslike gemeenskap (Memel) en omliggende omgewing (Vrede, Warden, Harrismith en Frankfort). Daar kan 16 kinders van beide geslagte geakkommodeer word. Dumisani Jeugsorgsentrum sal uit die aard van sy ligging hoofsaaklik swart kinders kan akkommodeer. Tans is daar slegs swart kinders in die sentrum en hulle is hoofsaaklik Sotho en Zulu sprekend.
Al die kinders woon skool by en daar is vasgestelde studietye by die sentrum na skool. Kinders met ontwikkelingsagterstande skakel in vir arbeidsterapie of ekstra klasse. Daar is `n onderwysstudent wat die kinders in die middae met huiswerk help.
Die kinders in Dumisani woon na gelang van hul onderskeie behoeftes en ouderdomme die volgende skole in die omgewing by: Memel Primêre Skool, Memel Gekombineerde Skool en Esizibeni Hoërskool.
Die sentrum se kinders skakel in by die NG Gemeente in Afrika te Zamani.
Dumisani Jeugsorgsentrum strewe om volgens ‘n Individuele Ontwikkelingsplan met elke inwoner te werk wat ook terapeutiese werk insluit. Advies word deur die maatskaplike werker voorsien aan plaaslike inwoners soos deur hulle aangevra. Daar word in die kinders se basiese behoeftes aan veilige huisvesting, voedsel en klerasie voorsien. Maaltye word volgens ‘n goedgekeurde gebalanseerde spyskaart voorsien en die kinders ontvang goeie tweedehandse sowel as nuwe klere.
Daar is baie vrywilligers direk betrokke by die kinders met sport, ontspanningsaktiwiteite en uitstappies.
Die Dumisani Kinder- en Jeugsorgsentrum het ‘n behoefte om kinders effektief toe te rus op onafhanklike funksionering. Om hierdie rede wil die sentrum graag projekte aanpak wat ouer kinders kan toerus met vaardighede ten einde hulle oorgang vanaf die sentrum na onafhanklike funksionering te vergemaklik. Die sentrum het dus ‘n behoefte aan vrywilligers wat bereid is om kinders sekere handvaardighede aan te leer asook materiale wat verwerk kan word in artikels wat verkoop kan word ten einde kinders entrepreneurskap aan te leer.
Die sentrum bied ook ‘n voedingskema aan met befondsing uit Amerika ontvang. Daagliks kan 20 behoeftige kinders uit die plaaslike gemeenskap, ‘n warm maaltyd by Dumisani nuttig.
Dumisani Jeugsorgsentrum het ook ‘n verwysende funksie ten opsigte van behoeftiges in die gemeenskap en sodanige gesinne word veral verwys na die Departement van Maatskaplike Ontwikkeling.
Kinderversorger: Lungile Madonsela, tel: 084 444 4352
Aflos Kinerversorger: Lorraine Kubeka
Algemene Assistent: Eunice Mlangeni
Maatskaplike Werker: Helmi Beyers-Jakobs
Prinsipaal Matskaplike Werker: Mev. Cathy Symington
Voorsitter: Huidiglik is steeds Mevrou Cilna Maritz, maar sy tree binnekort af en ‘n nuwe bestuur word dan verkies. Dr. Gert Maritz is ook op die bestuur.
Addisionele lede: Rosa Roux, Meschack Manana, Johannes Morajane,Franscios Korff, Izak Morkel
PO Box 119, Memel 2970
1308 Zamani, Memel
Thusano beteken ONS WERK SAAM en dit is wat in 1999 gebeur het. Daar was baie kinders wat in die strate rondgeloop het, duidelik verwaarloos en nie in die skool nie. ‘n Komitee is gestig en wat daarna gebeur het is naby aan ‘n wonderwerk. Die hele gemeenskap het saamgestaan. Omtrent 50 kinders het ‘n maaltyd by die sentrum gekry en is gehelp om skool by te woon. Die munisipaliteit het 'n gebou geskenk in Masilo, Theunissen. Dit is omskep in ‘n huis waar die kinders kon bly en ander het gedurende die dag gekom om te eet en studeer.
Op 5 Junie 2002 is Thusano opgeneem as jeugsorgsentrum van die Vrystaat Jeugsorgsentrums se desentraliseringsprojek en is geregistreer om 15 kinders te akkommodeer.
Die jeugsorgsentrum is geregistreer om 15 kinders te versorg. Die kinders is hoofsaaklik verteenwoordigend van die Sotho-bevolkingsgroep
Daar is 3 kinders is in Concordia Hoërskool en 6 in Taiwe Hoërskool. 6 Kinders woon Khotso Primêre skool by.
Die kinders gaan na die kerk dienste by Grace Miracle Churc h. Die kerk het ook Bybelstudie elke woensdag om 17h00.
Die maatskaplike werker en die kinderversorger hou dikwels gesamentlike gesprekke met die kind – sodoende word daar in spnverband saamgewerk
Thusano is baie afhanklik van die ondersteuning van die gemeenskap om in die behoeftes van die kinders te voorsien. Die Welkom Rotary Klub het gehelp met die voorsiening van skoolklere en ander noodsaaklikheide van die sentrum.
Ons versoek die gemeenskap van Theunissen om betrokke te raak by die kinders in die sentrum. Kom spandeer tyd saam met hulle. Saam kan daar ‘n verskil gemaak word om die kinders op te voed om gebalanseerde lede van die gemeenskap te word.
Enige donasie is welkom, dit maak ‘n verskil in die kinders se lewe. Donasies word gebruik vir daaglikse behoeftes. Dit sluit in skoolklere, kos, fondse vir die betaal van water en elektrisiteitsrekeninge, verjaarsdaggeskenke, toiletware en klere. Daar is tans ‘n behoefte vir klerekaste in die sentrum.
Indien `n kind behoefte het aan kos of klere, kan hul na die sentrum kom vir hulp. Die eetkamer word ook vir vergaderings gebruik.
Kinderversorger: Edith Setlaelo, sel. 078 406 2079 of 083 499 3128
Algemene Assistent/Aflos Kinderversorger: Rebecca Marema
Aflos Assistent: Joyce Shabangu
Maatskaplike Werler: Bonny Phalo, tel. 057 357 6554, sel. 076 160 4789
Prinsipaal Maatskaplike Werker: Christa Maree, tel. 057 352 9782, sel. 082 449 0107
Voorsitter: Me. L Labuschagne
Addisionele lede: Me. M Visser, Mr. M Baba, Mr. M Lethola, Mr. M Khoaele en me. Maree
Thusano Kinder- en Jeugsorgsentrum
Mosilo 1171, Theunissen
Posbus 433, Theunissen, 9410
Tel. 078 406 2079
Die gemeenskap van Sasolburg het vir baie jare bygedra tot Gedenk Kinderhuis te Ladybrand. Daar word gedurende 2001 besluit om Gedenk Kinderhuis te desentraliseer. Daar is toe ongeveer 30 kinders van Sasolburg in Gedenk Kinderhuis.
Op 13 Augustus 2001 word die eerste twee gemeenskaps-vergaderings in die saal van die Gemeenskapskas te Sasolburg gehou. Hierdie vergaderings word deur ‘n groot aantal persone bygewoon, onder andere Martie en Hennie Wagener wat by Gedenk Kinderhuis betrokke was.
Mnr. Don Esplin word as voorsitter verkies, Ds. Hans van Deventer as onder-voorsitter. Daar word besluit om twee wooneenhede te vestig sodat daar in totaal aan 24 kinders versorging gebied word. Twee woonhuise te Vlaardingenstraat 22 en Hans van Rensburgstraat word aangekoop. Dit word vergroot en verbou om te voorsien in die behoeftes van 12 kinders elk. Die meubels word van Gedenk Kinderhuis bekom. Die eerste maatskaplike werker wat aangestel word is Mev. Wilna Hansen en die eerste twee kinderversorgers is Mevv. Fienie Pienaar en Annette van der Walt. Die eerste 24 kinders wat opgeneem is, is almal oorspronklik van Sasolburg en omgewing afkomstig. Die sentrums funksioneer vanaf 14 Januarie 2002. Die bestuur besluit om Mev. Ansie Venter as skakelbeampte aan te stel. Sasolburg Kinder- en Jeugsorgsentrums was van die eerste gedesentraliseerde huise wat in 2002 in die Vrystaat geopen is
Sasolburg Kinder- en Jeugsorgsentrum bestaan uit twee wooneenhede (sentrums) waarin onderskeidelik 12 seuns en 12 dogters versorg word. Die kinders se ouderdomme wissel van kleuters tot 18 jariges. Kinders van verskillende kulturele agtergronde word in die sentrums geakkommodeer.
Die kinders woon een van die volgende skole by, naamlik Afrikaans Hoër Sasolburg, HTS en Die Fakkel.
Elke kind het sy/haar eie Bybel en buiten die huisgodsdiens is daar ook tyd vir persoonlike stiltetyd. Die kinders woon die eredienste en die kategeseklasse by die NG Kerk Fakkel en ook die AGS Kerk by en skakel by alle kerklike aktiwiteite in.
Die bestuur en die kinderversorgers maak seker dat daar in elke kind se basiese behoeftes voorsien word naamlik veilige huisvesting, kos, klere en skoolopleiding,
Die sentrum maak 2 dae per week van die dienste van ‘n maatskaplike werker gebruik wat terapeutiese dienste lewer, toesien dat elke kind sy/haar eie ontwikkelingsplan het en dat die multi-terapeutiese span jaarliks die ontwikkeling evalueer en weer beplan.
Die maatskaplike werker tref die nodige reëlings vir naweek en vakansieverlof vir kinders by ouers of vriende.
Sy tref ook die nodige reëlings dat kinders by ander spesialiteitsterapie inskakel soos bv ‘n sielkundige, arbeidsterapeut, ens.
Kinders leer baie lewensvaardighede aan soos om skottelgoed te was, hulle beddens op te maak, mekaar te respekteer, verantwoordelike besluitneming ens.
Die sentrums ontvang staatsubsidie, maar dit voorsien net in ongeveer 70% van die uitgawes, die tekort word aangevul deur donasies of fondsinsamelingsprojekte te loods.
Daar word ook uitstappies vir die kinders wat vakansies inbly gereël.
Elke kind het ‘n tannie wat ‘n geskenkie en koek gee wanneer hulle verjaar - dis een van die hoogtepunte in elke kind se jaar!
Enige in natura-skenkings soos kos, toiletware of klere is altyd baie welkom.
Borge om kinders se sporttoere te borg.
Hulp met studie in die middae.
Speelapparaat soos ‘n springmat, swaaie of binnenshuise bordspeletjies, bv. vingerbord.
Kinderversorger, Vlaardingen: Mev. Elize van Zyl, Tel. 016 976 1284
Kinderversorger, Hans van Rensburg: Mev. Corrie Muller, Tel. 016 976 5670
Maatskaplike werker: Me. Elmarie Els, (Maandae en Dinsdae) Sel. 076 742 2578, Faks: 086 562 0274, E-pos: elmarie.els1@gmail.com
Voorsitter: Ds. Willem Burger
Ondervoorsitter: Mnr. Hennie Bester
Sekretaresse: Me. Antoinette Loots
Voorsitter Finansies: Ds. Errol Sheppord
Voorsitter Kindersorg: Mev. Karen van der Walt
Sasolburg Kinder- en Jeugsorgsentrum
Dogters: Hans van Rensburgstraat 31, Sasolburg, Tel. 016 976 5670
Seuns: Vlaardingenstraat 22, Sasolburg, Tel. 016 976 1284
Die Lindley Ring van die Ned Geref Kerke besluit gedurende 2001 om ‘n gedesentraliseerde jeugsorgsentrum in die Ring te vestig. Die Ring was voorheen betrokke by Gedenk Jeugsorgsentrum te Ladybrand. NGMD het toe begin met die proses van desentralisering en transformering.
Daar word besluit op Senekal omdat dit die dorp in die ring is wat oor die beste infra-struktuur en die meeste hulpbronne beskik. Die eerste vergadering van die aksiekomitee word op 10 Oktober 2001 gehou. By die geleentheid word Ds. Otto Lessing van die NG Kerk Senekal-Noord verkies as voorsitter en moruti Michael Mackane van die NGKA as onder-voorsitter.
Daar word na verskillende eiendomme gekyk voordat besluit word om De Villiersstraat 34 van ‘n prokureur aan te koop. Die komitee besluit om Mev. Doreen Viljoen aan te stel as kinderversorger. Sy was voorheen in diens van Gedenk Kinderhuis. Sy verlaat die sentrum se diens na 8 jaar om in die huwelik te tree. Die meeste van die meubels waarmee die sentrum toegerus is, is van Gedenk Kinderhuis bekom.
Die sentrum is geregistreer om versorging aan 12 sorgbehoewende kinders te bied.
Die sentrum versorg kinders van enige ouderdom, geslag, taal en kultuur. Die meeste kinders is afkomstig uit die plaaslike gemeenskap en die sentrum doen moeite om die ouers te betrek by hul kinders se versorging en ontwikkeling. Soms help die ouers selfs met herstelwerkies in die sentrum.
Die kinders woon Laerskool Senekal en Paul Erasmus Hoërskool by en daar is vasgestelde studietye by die sentrum na skool. Kinders met ontwikkelingsagterstande skakel in vir arbeidsterapie of ekstra klasse. Die kleutertjies gaan na Hompie Kedompie Kleuterskool en Senekal Pre-primêre Skool.
Die meeste van die kinders neem deel aan die skole se buitemuurse- en sportprogramme. Hulle geniet die rugby, krieket, netbal en atletiek.
Die kinders van die sentrum is by die verskillende gemeentes ingedeel en die betrokke gemeente word gekontak as daar spesifieke behoeftes rondom die kind ontstaan.
Kinders ontvang mediese versorging en word deur spesialiste behandel indien nodig. 'n Plaaslike privaat geneesheer lewer gratis mediese dienste aan die kinders.
Daar word voldoende geleentheid gebied vir die kinders om sosiaal te verkeer. Sosiale geleenthede word by die sentrum aangebied en die kinders woon sosiale geleenthede in die gemeenskap by.
Al die kinders skakel by die maatskaplike werker in vir terapie. Die Terapeutiese Span stel vir elke kind ‘n individuele ontwikkelings- en behandelingsprogram op en almal werk saam om in die kind se behoeftes te voorsien. Indien nodig, word reëlings getref vir die kinders om in te skakel by ander terapeute, byvoorbeeld ‘n sielkundige, psigiater, ensovoorts.
Senekal Jeugsorgsentrum is ‘n projek van die NG Kerk, Ring van Lindley en daar is dus agt gemeentes by die sentrum betrokke. Die agt gemeentes neem elk die verantwoordelikheid om een maand per jaar in sekere behoeftes van die jeugsorgsentrum te voorsien.
Kinderversorger: Yvonne Langley
Aflos Kinderversorger: Mariëtte Visser(Tydelik)
Maatskaplike Werker: Miemie van der Merwe, Sel. 082 663 1007
Prinsipaal Maatskaplike Werker: Cathy Symington, Sel. 082 338 4544
Voorsitter: Ds. Piet Taljaard
Addisionele Lede: Me Ilanie Oberholzer, Mnr Marius Oberholzer, Me Hanlie van Tonder, Me Eileen van Reenen, Me Marilet Coetzee, Mev. Miemie van der Merwe en Mnr. Henry Bredenkamp.
Senekal Kinder- en Jeugsorgsentrum
De Villiersstraat 34, Senekal
Posbus 504, Senekal, 9600
Tel. & Faks. 058 481 2891
Daar word op 20 September 2001 ‘n gemeenskapsvergadering op Viljoenskroon gehou ten einde te besin oor die moontlike vestiging van ‘n kinder- en jeugsorgsentrum op die dorp. Mev. Lizanne Wilken, die maatskaplike werker van KMD en voorheen van Winburg Kinderhuis het die vergadering se reëlings getref.
Op 23 Oktober 2001 word die eerste Bestuursvergadering gehou en die sentrum ontstaan as gevolg van die proses van desentralisering. Die woonhuis van mev. Crous, ‘n weduwee te Retiefstraat 49 word deur NG Welsyn aangekoop. Die huis is ruim en daar word aanvanklik weinig veranderinge aangebring. Die sentrum word toegerus met meubels vanaf Gedenk Kinderhuis op Ladybrand.
In 2006 bewillig NG Welsyn geld om verbeteringe aan die huis aan te bring en word daar ‘n dogtersvleuel, sitkamer en ‘n kantoor vir die maatskaplike werker aangebou.
Die sentrum kan 12 kinders - 6 seuns en 6 dogters akkommodeer. Die kinders se ouderdomme wissel vanaf kleuter tot en met tienerjare.
Die kinders is leerders van die Solomon Senekal Hoërskool en die skool is binne loopafstand van die sentrum af. Ons kinders neem deel aan sport soos netbal, hokkie en rugby. Hulle neem ook aan kulturele aktiwiteite deel soos bv. die revue.
Die kinders woon tans dienste by die AGS gemeente in Viljoenskroon by. Daar word ook deelgeneem aan aktiwiteite wat aangebied word by ander gemeentes in Viljoenskroon. Daagliks word daar huisgodsdiens in die sentrum gehou, terwyl geleentheid vir persoonlike stiltetyd ook gebied word.
Die sentrum maak gebruik van die dienste van ‘n maatskaplike werker wat terapeutiese dienste lewer, toesien dat elke kind sy/haar eie ontwikkelingsplan het en dat die multi-terapeutiese span jaarliks die ontwikkeling evalueer en weer beplan. Die maatskaplike werker tref die nodige reëlings vir naweek- en vakansieverlof vir kinders by ouers of vriende. Die maatskaplike werker tref ook die nodige reëlings dat kinders by ander spesialiteitsterapie inskakel soos bv. ‘n sielkundige, arbeidsterapeut, ens. Die bestuur en die kinderversorger verseker dat daar in die kind se basiese behoeftes voorsien word naamlik veilige huisvesting, kos, klere en skoolopleiding.
Kinders leer baie lewensvaardighede aan soos om skottelgoed te was, beddens op te maak, mekaar te respekteer, keuses te kan maak, ens. Die gemeenskap is op verskillende maniere betrokke deurdat die komitees so saamgestel is om soveel as moontlik gemeentes en organisasies van die dorp te verteenwoordig.
Ons het ‘n ondersteuningsgroep in Nederland “die Stichting Kinderen in Viljoenskroon” wat ons jaarliks besoek en nuwe klere en speelgoed saambring.
Ons werk jaarliks saam met die KMD en Sentrum vir Bejaardes vir fondse by Nampo en hou gereeld ‘n dankie-sê funksie vir al ons borge.
Ons lewer ook ‘n diens aan na-skoolse kinders deur tydelike huisvesting te verskaf.
Die gemeenskap is op verskillende maniere betrokke deurdat die komitees so saamgestel is om soveel as moontlik gemeentes en organisasies van die dorp te verteenwoordig.
Die sentrum se Kombi gee baie probleme en moet vervang word.
Hulp word benodig om die kleiner kinders met hulle huiswerk te help. Borge vir kinders se terapie bv. ‘n sielkundige.
Om as naweek- of vakansieouer betrokke te raak.
Van ons kinders wat in hul ouers se sorg teruggeplaas is, kom eet smiddae by die sentrum en doen huiswerk en speel totdat die ouers hulle na werk kom haal.
Kinderversorger: Christelle Nel
Aflos Kinderversorger: Estelle Smit
Maatskaplike Werker: Marissa Roux, (Maandag), Tel. 056 343 2428
Prinsipaal Maatskaplike Werker: Antoinette Loots, Tel. 056 213 2120
Voorsitter: Thys de Wet
Addisionele Lede: Francois Swart en Lynette Nel
Viljoenskroon Kinder- en Jeugsorgsentrum
Posbus 1051, Viljoenskroon, 9520
Piet Retiefstraat 49, Viljoenskroon
Tel./Faks: 056 343 2428
Die vestiging van Maanblom Kinder- en Jeugsorgsentrum is op 27 Augustus 2002 op ‘n vergadering bespreek. Daar was 26 kinders van hierdie omgewing in die kinderhuis te Winburg. Dit was die groot motivering vir die desentralisering. Betrokke persone by die kinders, moes na Winburg ry om hulle te besoek asook die gemeenskap vir die gee van donasies. Hennenman en Virginia se gemeenskappe het saam besluit oor die vestiging en bestuur van die sentrum. Hulle het besluit op Virginia omdat daar ‘n beroepsgerigte skool is. Die eerste bestuurvergadering het op 17 September 2002 plaasgevind. By die geleentheid is mnr. Oscar van Wyk as die voorsitter verkies.
Die meubels vir Maanblom het van Winburg kinderhuis gekom. Die vrouens op die bestuur het baie hard gewerk om die sentrum te meubileer en toe te rus sodat dit in ‘n huislike omgewing omskep kan word. Sommige van hierdie vroue dra vandag nog die belange van Maanblom op die hart en dien nog steeds op die bestuur, bv. Mev Nonnie van Schalkwyk. Mev. Hendriena Engelbrecht was tot Junie 2016 op die bestuur voordat sy oorlede is. Daar sal altyd met groot dankbaarheid aan haar teruggedink word.
Die eerste kinderversorger van Maanblom was mev. Annelie Parsons. Sy was voorheen ‘n kinderversorger by Winburg kinderhuis. Mevrou Kriekie Engelbrecht is tans die kinderversorger.
Kenmerke van sentrum
Die naam van die sentrum is ook ‘n aanduiding van die adres, naamlik Maanblomstraat 10, Virginia.
Die sentrum bied versorging, opvoeding, ontwikkeling en behandeling aan 12 kinders wat wetsbestee is. Die vernaamste redes waarom die kinders in ons sentrum is en uit hul ouers se sorg verwyder is, is as gevolg van mishandeling en/of molestering, gebrek aan bestaansmiddele en verwaarlosing asook uitreagerende gedrag van die kinders wat die ouers/voogde nie kon beheer nie. Ons het ook weeskinders in die sentrum. Kinders ban beide geslagte, alle ouderdomme (0 – 18jaar) en kultuurgroepe word opgeneem. Die taal wat in die sentrum gepraat word, is Engels en Afrikaans. Die samestelling van die kinders in Maanblom wissel omdat ons in die behoefte van die Virginia, Hennenman, Welkom en Bronville gemeenskappe voorsien. Kinders word weer uitgeplaas by ouers, pleegouers en familie sodra ons seker daarvan is dat dit in hulle beste belang is. Ons het selde vakatures omdat die nood so groot is en nuwe kinders gou weer opgeneem word.
Nuwelinge in die sentrum is aangenaam verras met die huislikheid van die sentrum. Ons het ‘n pragtige tuin en die kinders help met die tuinwerk. Daar is ‘n netbalpaal en ‘n trampolien. Binne-in die huis is ‘n groot snoekertafel, veerpyltjiebord, vingerbord, kaartspeletjies en legkaarte. Die rekenaar in die huis is vir die kinders om net speletjies op te kan speel.
Die kinders woon verskillende skole in die omgewing by. Daar is kinders in Merriespruit Laerskool, Virginia Volkskool, Hoërskool Hentie Cilliers en kinders in Nobilis Skool vir Beroepsonderwys.
Die helfte van die kinders is lidmate van die AGS Kerk Makarios en die res is in die NG Kerk Merriespruit. Hul woon ook kategese skool by en die kinders is Vrydagaande betrokke by die onderskeie jeugaksies van beide kerke. Ds. Abraham Viviers besoek die huis Dinsdagaande.
Dienste gelewer aan die kinders in die sentrum:
Multi-terapeutiese spanbesprekings word gehou voordat ‘n kind finaal opgeneem word, kwartaalliks vir skoolverlaters en ook een keer per jaar vir elke kind om hulle individuele ontwikkelingsplan en ontwikkelingskale te hersien en aan te pas.
Die span bestaan uit, waar moontlik, die betrokke kind, die ouers of familielede, goedgekeurde naweek/vakansie ouers, die gesinsherenigingswerker, die kinderversorger, die Sentrum Maatskaplike Werker, lede van die kindersorgkomitee en Prinsipaal Maatskaplike Werker, asook personeel van die betrokke skool.
Die kinders neem ook aan die volgende aktiwiteite deel: MMA (‘mixed martial arts’) oefeninge en kompetisies, hokkie, netbal, krieket, judo, krieket, tennis en rugby.
Mnr Vickus Prinsloo bedien die kinders geestelik op ‘n weeklikse basis.
Die Maatskaplike Werker besoek ook die sentrum en die kinders op ‘n weeklikse basis waar individuele terapeutiese sessies en groepwerk met die kinders gedoen word.
Gedurende die jaar word mediese, ortodontiese en oogkundige dienste aan die kinders gelewer wat dit benodig het.
Die Maatskaplike Werker het weeklikse supervisie met die Kinderversorger.
Die Prinsipaal Maatskaplike Werker besoek die sentrum 2 keer per kwartaal.
Groepsopleiding vir die Kinderversorger vind kwaartaalliks plaas.
Vanaf 1 April 2015 word kinder- en jeugsorgwerkers as ’n professionele beroep erken. Tans ondergaan personeel formele opleiding en moet by die Raad vir Maatskaplike en Geassosieerde Werkers registreer. Mev Kriekie Engelebrecht (kinderversorger) is in die proses om haar kursus te voltooi.
Die sentrum ontvang maandeliks subsidie van Departement van Maatskaplike Ontwikkeling. Die subsidie dek ongeveer 60% van die sentrum se uitgawes. Die gemeenskap en gemeentes word genader om die inkomste aan te vul. Dit is veral in natura skenkings van kos en klere wat ‘n groot bydra en verskil maak. Die sentrum is afhanklik van hul welwillendheid.
Groot waardering bestaan vir die gemeentes van die Nederduits Gereformeerde kerke van Virginia, Hennenman en Ventersburg asook van die Hervormde Kerk en AGS kerk Makarios. Die huis ontvang gereelde bydraes van kos, klere , koekies, beskuit en toiletpakkies vir die kinders.
Die verjaarsdae word ook spesiaal gemaak vir die kinders deur die kerke. Maanblom is baie dankbaar vir die vrywilligers, donateurs en sakegemeenskap van Virgina se betrokkenheid by die sentrum.
Daar is altyd ‘n behoefte aan vrywilligers wat kan dien op die komitee en kan help met die instandhouding van die geboue en voertuig. Donasies van vleis, vars vrugte en groente is altyd welkom. Die sukses van enige jeugsorgsentrum hang af van die betrokkenheid van die gemeenskap.
Maanblom verskaf hulp aan die gemeenskap deur kos en klere te voorsien aan kinders waar daar ‘n behoefte is.
Kinderversorger: Kriekie Engelbrecht, tel. 057 212 4434, sel. 081 018 6728
Algemene Assistent: Paulina Mokheseng
Aflos Algemene Assistent: Emily Cwalane
Maatskaplike werker: Marcell Janse van Rensburg, tel. 057 212 4242, sel. 076 949 3677
Voorsitter: Bestuurskomitee & Kindersorgkomitee: Ds. Erich Cornelissen
Voorsitter van Finansies: Ds. Hendrik Conradie
Addisionele lede: Mnr. P Potgieter, Mnr. B Gilbert, Mev. M. Loots, Mev. N. Jagga, Mev. N van Schalkwyk, Mev. M van Staden, Gemeenteverteenwoordigers dien op die Kindersorgkomitee
Maanblom Kinder- en Jeugsorgsentrum
Posbus 82, Virginia, 9430
Maanblomstraat 10, Virginia, 9430
Tel. 057 212 4434
Ds. Kotie Marais, leraar van Vrede- Wes NG Kerk ken sy vrou was huisouers by Gedenk Kinderhuis te Ladybrand. Met die proses van die desentralisering en transformering van die groot kinderhuise het hy leiding geneem met die proses in Vrede. ‘n Besoek is op 8 Maart 2002 aan die gemeenskap gebring. Die eerste Bestuursvergadering word op 9 April 2002 gehou. Ds. Kotie Marais word as Voorsitter verkies en Mnr. Piet Steyn as ondervoorsitter. ‘n Woonhuis te Kühnstraat word aangekoop en omskep in ‘n Jeugsorgsentrum. Die sentrum is in Junie 2002 geopen en geregistreer vir die versorging van 12 seuns en dogters.
Die sentrum het huidiglik 7 kinders wat versorg word tussen die ouderdomme van 8 – 16 jaar.
Die kinders van die jeugsorgsentrum skakel by die plaaslike Hoërskool Vrede in, wat ‘n gesamentlike Hoër- en Laerskool is. Die kinders word die gleentheid gebied om aan alle sportsoorte wat by die skool aangebied word, deel te neem byvoorbeeld atletiek, landloop, rugby, netbal, hokkie, tennis en swem Hulle word ook die geleentheid gebied om spport uitstappies, toere en kampe wat deur die skool aangebied word, mee te maak.
Die meeste van die inwoners skakel by die NG Kerk Wes gemeente se aktiwiteite in, die sentrum val in die gemeente se bedieningsarea.
Dit is nie net die fisiese en mediese versorging van die kinders wat aandag geniet nie, maar ook hul otwikkeling en terapeutiese behoeftes. Wanneer nodig, word daar gebruik gemaak van privaat terapeute vir byvoorbeeld arbeidsterapie e sielkundige terapie. Die sentrum bied huisvesting aan kinders vanuit die gemeenskap wat dringend uit risikosituasies verwyder moes word.
Die gemeenskap van Vrede is nou betrokke by die sentrum. Vrywilligers bied hulp aan op gebiede waar hulle oor die nodige kennis of vaardighede beskik. Hulp word verleen met rokkie vir die jaarlikse Valentynsbal, matriekafskeid en aanneming- en voorstellingsgeleenthede. Skenkings soos vleis, gebak, groente, breekware, tydskrifte en boeke, speelgoed en sportbykomsighede word gereeld ontvang. Die kinders word gereeld genooi na uitstappies. Elke kind het ‘n verjaarsdagtannie vanuit die NG Kerk Wes gemeente om hom of haar op hul verjaardag te bederf.
‘n Groot behoefte bestaan in betrokkenheid en belangstelling in die kinders. Finansiële bystand en hulp in die vorm van skenkings is ook altyd nodig.
Die sentrum beskik soms oor skenkings en klerasie wat nie geskik is vir sy inwoners nie en sal sulke skenkings en klerasie beskikbaar stel aan behoeftige persone vanuit die gemeenskap. Die sentrum reik ook uit na persone in die gemeenskap wat hulp benodig.
Kinderversorger: Marilizé Fourie
Aflos Kinderversorger: Marijke Britz
Voorsitter: Ds. Dawie Botes, sel. 083 671 5784
Onder Voorsitter: Mev. Marietjie Jordaan, sel. 082 873 5389
Sekretaresse: Mev. Antoinette Notnagel
Tesourier: Mev. Sandra Nell, sel. 082 655 2844, sanjan@lantic.net
Vrede Kinder- en Jeugsorgsentrum
Posbus 9, Vrede, 9835
Kühnstraat 100, Vrede, 9835
Sel. 072 608 5482
Die groeiende behoefte na ‘n veilige blyplek vir kinders in nood, het die ontstaan van Merafong Kinder- en Jeugsorgsentrum verseker. Die Getuieniskommissie van die NG Kerk het die huis in Hyslopstraat, Welkom, die eertydse pastorie van dr. Lourens Erasmus, beskikbaar gestel vir Merafong Kinder- en Jeugsorgsentrum. Die gemeente van Merafong Wespark het op 16 Maart 2008 die verantwoordelikheid vir die projek aanvaar met die ondersteuning van 16 lidmate van die kerk. Die aangrensende NG Kerk, Welkom-Wes beloof ondersteuning. Die eerste vergadering met die gemeenskap word op 17 November 2008 gehou. Merafong kan 12 Sotho sprekende seuns huisves. Die eerste 6 seuns het in April 2009 ingetrek en mev. Melita Seleso is as Kinderversorger aangestel en is nog steeds daar werksaam.
Die sentrum se embleem is ‘n mynskag. Welkom is bekend vir sy goudmyne. Die naam “Merafong” beteken “Plek van Goud”. Elke kind is so kosbaar soos goud en dit is wat die kinders geleer word – hulle is belangrik en waardevol. Merafong spog met sy eie groentetuin onder leiding van Mnr. Louw Coetzer, ‘n bestuurslid, en die tuinier.
Leuse van sentrum
Romeine 8:31 “God is vir ons, wie kan dan teen ons wees.”
Merafong is geregistreer om 12 Sesotho seuns van 0 tot 18 jaar te huisves.
Daar is 3 kinders wat die Western Holdings Laerskool bywoon in Phomolong, 4 kinders is in Rheeder Park Skool en 1 kind in Leboneng Spesiale Skool.
Die kinders woon elke sondag die diens by van die NGKA Reitzpark. Hulle gaan ook na die sondagskool en belydenisklasse en die Jeugklub van die kerk. Hulle leer goeie Christelike waardes wat hulle help om wyse besluite te neem. Ds. Pheko (die voorsitter asook afgetrede leraar) besoek ook die sentrum een keer per week vir Bybelstudie.
Die jeugsorgsentrum maak van die dienste van ‘n maatskaplike werker gebruik. Elke kind het ‘n Ontwikkelingsprogram en ‘n Multi- Terapeutiese span evalueer elke jaar die terapeutiese insette.
Ons leer die kinders lewensvaardighede soos om hulle beddens op te maak, skottelgoed te was en tafel te dek. Ook word lewensvaardighede soos respek, keuses en verantwoordelike besluitneming en verhoudinge vir die kinders geleer.
Die bestuur en die kinderversorger verseker dat daar in die kind se basiese behoeftes voorsien word naamlik veilige huisvesting, kos, klere, vervoer en skoolopleiding.
Die N. G. Kerk Welkom-Wes en Reitzpark NG Kerk in Afrika is betrokke by die sentrum en sorg dat daar goed na die kinders se behoeftes omgesien word. Die gemeenskap is ook betrokke by die sentrum. Die Rotariërs help met die voorsiening van skoolklere en ander noodsaaklikhede.
Die sentrum vra die gemeenskap om by die kinders betrokke te raak, spandeer tyd saam met hulle. Word ‘n vrywilliger, saam kan ons die kinders help om gelukkige en gesonde funksionerende lede van die gemeenskap te word.
Elke donasie maak ‘n groot verskil in die lewe van ons kinders. Daar word in die basiese behoeftes en versorging van die kinders voorsien deur skenking van skoolklere, kos, fondse vir die betaal van water en elektrisiteitsrekeninge, verjaardaggeskenke, toiletware, klere en enige bydraes wat die lopende koste van die sentrum kan verlig. Daar is op die oomblik ‘n groot behoefte vir matrasse. Enige bydrae tot die vervanging van die ou matrasse sal hoog op prys gestel word.
Kinders van die gemeenskap word gehelp met voedsel en klere. Hul word ook verwys na organisasies wat spesifieke dienste bied.
Kinderversorger: Melita Seleso, tel. 057 352 3540, sel. 078 566 3352
Aflos Kinderversorger: Josephine Linkontsane, sel. 078 468 5476
Algemene Assistent: Meriam Shopo
Aflos Algemene Assistent: Joyce Tjoetsane
Tuinwerker: Abé Putputle
Maatskaplike Werker: Bonny Phalo, tel. 057 357 6554, sel. 076 160 4789
Prinsipaal Maatskaplike Werker: Christa Maree, tel. 057 352 9782, sel 082 449 0107
Voorsitter: Ds. T. S Pheko
Addisionele lede: Mnr. T, Kabulu, Me. C. Senatle, Me. A. Lechaka, Mnr. L. Coetzer, Me. M. Dithebe, Me. F. Nthoba, Me. M de Villiers, Me. M. Namane.
Merafong Kinder- en Jeugsorgsentrum
Posbus 31032, Môreskof, 9462
Hyslopstraat 3, Seemeeupark, Welkom, 9459
Tel. 057 352 3540
‘n Gebou is in 2001 deur die Gold Fields Myngroep aan NG Welsyn geskenk vir die vestiging van ‘n kinder- en jeugsorgsentrum te Othellostraat 13 en 15. Dit is geleë op die grens van Bedelia en St Helena woonbuurt in Welkom. Die bestuur en personeel van Winburg Kinderhuis is aanvanklik baie nou betrokke by die projek. ‘n Behoeftebepaling het aan die lig gebring dat daar op daardie stadium 57 kinders van die Goudveld in die kinderhuis van Winburg versorg was. Twee jeugsorgsentrums open in Riebeeckstad woonbuurt en van hierdie bestuurslede, veral advokaat Oberholzer, verleen hulp met die vestiging van ‘n bestuur en komitees by Welkom Jeugsorgsentrum. Die Ring van die Nederduits Gereformeerde Kerk van Welkom onderneem ook om ondersteuning te bied. Tydens die Ringsitting wat op 6 Mei 2003 gehou is, besluit die Ring soos volg: Die Ring besluit om deel te word van die kinder- en jeugsorgsentrum-projek as deel van ‘n gemeenskapsprojek. Die voglende NGK lidmate sal as lede van die bestuur dien: Mevv. M. Delport, G. Haylett, B. Mostert en ‘n verteenwoordiger van die NG Kerk St. Helena wat deur die kerkraad van die betrokke gemeente aangewys sal word. Ds. Scholtz word toe deur die gemeente aangewys. Die amptelike opening van die sentrum vind plaas op 1 Mei 2004.
Die oorspronklike gebou word verbreek en opgradeer. Daar word veral fondse spandeer aan die aanbouing van ‘n groot woonvertrek vir die kinders en ‘n aangename woonstel vir die huisouers. Hierdie fondse word vanaf Winburg Kinderhuis bekom. Die Winburg Kinderhuis voorsien die eerste meubels. Die gemeenskap maak ook groot finansiële bydraes. Clear Water Pools skenk ‘n swembad tot groot vreugde van die kinders. Nedbank skenk beddens en verskeie besighede soos die casino, maak bydraes.
Welkom Jeugsorgsentrum is geregistreer vir die versorging van twaalf kinders. Die sentrum het altyd twee babas in Plek van Veilige Bewaring. Dit is babas wat vir aanneming beskikbaar gestel word en vir die ʹafkoeltydʹ voor die aanneming plaasvind of moontlike ander plasing, in die sentrum versorg word.
Die skole wat die kinders bywoon is as volg: St Helena Laerskool, Welkom Volkskool, Welkom Gimnasium en Welkom High School.
Die inwoners van Welkom Jeugsorgsentrum skakel in by die NG Kerk St Helena vir erediensbywoning en kategese.
Die kinders neem ook aan die volgende aktiwiteite deel: rugby, atletiek, netbal en krieket.
Die Maatskaplike Werker besoek ook die sentrum en die kinders op ‘n weeklikse basis waar individuele terapeutiese sessies en groepwerk met die kinders gehou word.
Die Prinsipaal Maatsakplike Werker besoek die sentrum 2 keer per kwartaal.
Die subsidie wat van die Departement van Maatskaplike Ontwikkeling ontvang word, dek ongeveer 60% van die maandelikse bedryfsuitgawes. Die sentrum is dus afhanklik van die deurlopende ondersteuning van die gemeenskap. Ons is dankbaar vir alle donasies en skenkings wat ontvang word vanaf lede van die gemeenskap en besighede.
Twee dokters, Nieuwoudt en Van Heusden, voorsien mediese sorg gratis aan die kinders van die jeugsorgsentrum. Greg Barnes van Calibre Enginering betaal maandeliks die jeugsorgsentrum se munisipale rekening.
Daar is altyd ‘n behoefte aan vrywilligers wat kan dien op die komitee en kan help met die instandhouding van die geboue en voertuig. Donasies van vleis, vars vrugte en groente is altyd welkom. Die sukses van enige jeugsorgsentrum hang af van die betrokkenheid van die gemeenskap
Welkom Jeugsorgsentrum verskaf ook hulp aan die gemeenskap deur kos en klere te voorsien aan kinders waar daar ‘n behoefte is.
Kinderversorger: Annatjie Weideman
Algemene Assistent/Aflos Kinderversorger: Jane Nceya
Hulp Algemene Assistent: Mary Nceya
Voorsitter Bestuur en Finansies: Wessel Pretorius
Ondevoorsitter Bestuur en Finansies: Hans de Klerk
Voorsitter Kindersorg: Betty Mostert
Ondervoorsitter Kindersorg: Marthie de Klerk
Addisionele Lede: Mariëtta Delport, Anita Barnard, Marie Jacobs, Hannetjie Strydom, Lettie van Zyl, Hannie Vermeulen
Welkom Kinder- en Jeugsorgsentrum
Othelloweg 15, Welkom, 9459
Posbus 55264, Eerstemyn, 9466
Sel. 082 329 4285
Gedurende 2001, word besluit om Winburg Kinderhuis te desentraliseer. Daar was toe omtrent 30 kinders van die Goudveld-area in die kinderhuis. Op 11 Julie 2002, het ‘n Aksie-komitee in Riebeeckstad vergader. Freegold (Harmony Gold) het 4 mynhuise in Lisztstraat geskenk. Die huise is twee-twee verbind en omskep in twee pragtige eenhede oorkant mekaar, met finansiering van NG Welsyn.
Welriedal Kinder- en Jeugsorgsentrum is geleë in Riebeeckstad, naby Welkom in die Vrystaatse Goudveld. Welriedal Kinder- en Jeugsorgsentrum het 2 huise nl. Welriedal 1: Lisztstraat 1 en 3 en Welriedal 2: Lisztstraat 2 en 4. Die naam het soos volg ontstaan: Wel - verteenwoordig Welkom, Rie - verteenwoordig Riebeeckstad en Dal - van Odendaalsrus.
Al die seuns woon in Welriedal 1 saam Alida Stevens. Oorkant die straat bly al die dogters by tannie Clotilda Hattingh in Welriedal 2. Die kinders is almal tussen 0 en 18 jaar en kom van verskillende kultuurgroepe. Ons tree in ‘n noodgeval op as Plek van Veiligheid en dan is daar vir ‘n rukkie meer as 12 kinders in ‘n huis.
Die kinders in ons sentrum presteer oor die algemeen baie goed op skool. Ons het kinders in Orion Hoërskool te Welkom, Riebeeckstad Hoërskool en Koppie Alleen Laerskool. Ons neem ook deel aan kultuur- en sportaktiwiteite. Van ons kinders is prefekte by hul skool.
Welriedal se kinders, personeel en bestuur is almal baie avontuurlustig. Ons gaan gereeld kamp.
Welriedal is bevoorreg om weekliks besoek te ontvang van jeugwerkers. Die kinders skakel hoofsaaklik in by die twee NG Kerke te Riebeeckstad.
Die span bestaan uit, waar moontlik, die betrokke kind, die ouers of familielede, goedgekeurde naweek/vakansie ouers, die gesinsherenigingswerker, die kinderversorger, die Sentrum Maatskaplike Werker, lede van die kindersorgkomitee en Prinsipaal Maatskaplike Werker, asook personeel van die betrokke skole.
Die kinders neem ook aan die volgende aktiwiteite deel: MMA (‘mixed martial arts’), rugby, krieket, skiet, hokkie en netbal.
Die Maatskaplike Werker besoek ook die sentrums en die kinders op ‘n weeklikse basis waar individuele terapeutiese sessies en groepwerk met die kinders gehou word.
Die Maatskaplike Werker het weeklikse supervisie met beide Kinderversorgers.
Die Prinsipaal Maatsakplike Werker besoek die sentrums 2 keer per kwartaal.
Groepsopleiding vir die Kinderversorger vind kwartaalliks plaas.
Vanaf 1 April 2015 word kinder- en jeugsorgwerkers as ’n professionele beroep erken. Tans ondergaan personeel formele opleiding en moet by die Raad vir Maatskaplike en Geassosieerde Werkers registreer. Alida Stevens (kinderversorger) het haar kursus suksesvol voltooi.
Welriedal ontvang ‘n maandelikse subsidie van die Departement Maatskaplike Ontwikkeling (65% van ons inkomste). Die komitee werk deurlopend om donasies te verkry en met die insameling van fondse. Verskeie besighede en lede van die gemeenskap help die sentrum op ‘n gereelde basis. Ons kry byvoorbeeld weekliks in natura skenkings van Woolworths.
Alhoewel baie goeie ondersteuning alreeds vanuit die gemeenskap gebied word, is daar egter steeds terreine waar hulp benodig word:
Maandelikse aftrekorders om te help met die betaling van die munisipale rekening. Met die stygende elektrisiteitskoste is daar elke maand 'n tekort en moet baie planne gemaak word om al die uitgawes te dek.
Donasies van brood, melk en vleis is altyd welkom.
Welriedal Jeugsorgsentrum verskaf ook hulp aan die gemeenskap deur kos en klere te voorsien aan kinders waar daar ‘n behoefte is.
Kinderversorger (seuns): Alida Stevens, tel. 057 3885730, sel. 084 995 3539
Kinderversorger (dogters): Clotilda Hattingh, tel. 057 388 2158, sel. 082 837 0600
Aflos Kinderversorger: Chrissie Adendorff, sel. 083 956 4255
Voorsitter van Bestuur: Ds. Christo Nel
Addisionele lede: Mnr. W. Muller, Me. A. Smit, Mnr. T. Buitendag, Mnr. C. Whatley, Me. M van Rooyen, Mnr. A. Steyn
Welriedal Kinder- en Jeugsorgsentrum
Posbus 19, Welkom, 9460
Lisztstraat 1 & 3 en 2 & 4
Tel: 057-3885730 (Welriedal 1 – Seuns)
Tel: 0573882158 (Welriedal 2 – Dogters)
Winburg Weeshuis ontstaan gedurende 1903. Dominee J.J.T. Marquard het met die hulp van die Nederduits Gereformeerde Kerk en die gemeenskap besluit om ‘n tuiste vir die oorlogwesies te skep. Die weeshuis word gevestig op dieselfde terrein waar die sentrum vandag nog geleë is naamlik Gillespiestraat, Winburg. Die eerste hoof van die sentrum was mejuffrou Murray. Sy het die weeshuis begin met 11 kinders. Hul moeders is in die konsentrasiekamp oorlede.
Die weeshuis se naam is gedurende 1966 verander na Winburg Kinderhuis op versoek van die inwoners. Gedurende 1971 besluit die bestuur dat die geboue nie meer voldoen aan die behoeftes van die kinders nie en word daar begin om ‘n nuwe kompleks vir 164 kinders te bou. Na gelang die gebou gevorder het, is daar stelselmatig begin met die afbreek van die ou gebou. Die nuwe gebou is in Maart 1973 betrek. Gedurende 2000 word die naam verander na Winburg Jeugsorgsentrum.
Daar is gedurende 1902 tot 1905 nog drie groot kinderhuise deur die Nederduits Gereformeerde Kerk in die Vrystaat gevestig naamlik Ons Kinderhuis (220 kinders) te Bloemfontein, Charlotte Theron Kinderhuis (280 kinders) te Bethlehem en Gedenk Kinderhuis (155 kinders) te Ladybrand. Die werksaamhede van die kinderhuise word deur die Sinodale Kommissie vir die Diens van Barmhartigheid (SKDB) van die Nederduits Gereformeerde Kerk gekoördineer en gerig.
Hierdie kommissie het gedurende 2000 na verskillende modelle vir die versorging van wetsbestede kinders gekyk ten einde te verseker dat daar ten spyte van vele veranderinge steeds in die beste belang van die kinders opgetree word. Die diens moes effektief en bekostigbaar wees. Dit moes op ‘n aanvaarbare standaard die nood van soveel kinders as moontlik verlig.
Die Sinodale Kommissie vir die Diens van Barmhartigheid (SKDB) verleen op 29 Augustus 2001 goedkeuring dat ‘n oorhoofse bestuurstruktuur gevestig word. Volmag word aan die liggaam verleen om van die bestaande bates van die kinderhuise in kontant te omskep ten einde ‘n nuwe model te finansier.
Die eerste vergadering van die Hoofbestuur vir Vrystaat Jeugsorgsentrums word op 21 September 2001 gehou. Die model waarop besluit word, is dat ‘n Terapeutiese Sentrum op die terrein van Ons Kinderhuis gevestig word. Die sentrum moes versorging, opvoeding, ontwikkeling en behandeling aan 100 kinders met spesiale behoeftes bied. ‘n Verdere 600 kinders sou in 50 gedesentraliseerde sentrums, wat versprei word oor die provinsie, versorg word. Daar word besluit dat ongeveer 12 kinders van beide geslagte en alle ouderdomme in ‘n gedesentraliseerde sentrum versorg word. Elke sentrum sal ‘n kinderversorger, algemene assistent en deeltydse aflos-kinderversorger asook deeltydse maatskaplike werker in diens neem.
Die motivering vir desentralisering, was soos volg
i) Minder trauma met die verwydering
Kinders wat sorgbehoewend bevind en na kinderhuise verwys word, word weggeneem van die omgewing waarmee hulle bekend is en dikwels na ‘n ander dorp gestuur. Die terrein van ‘n kinderhuis is groot en vir ‘n klein kindjie vreesaanjaend. Die kind word nie net verwyder van sy ouers nie, maar ook van bekende persone soos onderwyspersoneel, maats, bure, ensovoorts. Broers en susters word in verskillende wooneenhede by ‘n kinderhuis geplaas. Indien die dorp ‘n jeugsorgsentrum het, bly die kind nou in sy bekende omgewing en word die kind saam met sy broers en susters in dieselfde “huis” versorg.
ii) Verhoog betrokkenheid van ouers
Kinders word dikwels honderde kilometers van hul ouers af in ‘n kinderhuis geplaas. Dit is nie vir ouers moontlik om gereeld te besoek nie. Vervreemding tree mettertyd in. Ongeveer 30% van die kinders se ouers maak nie met hulle kontak nie. Dit bring mee dat die kinders intense gevoelens van verwerping beleef en minderwaardig voel. In Winburg se kinderhuis was die afgelope jare nooit meer as 10 kinders wat van die dorp afkomstig was nie.
iii) Minder stigma
Die kinders beleef minder stigmatisering in ‘n jeugsorgsentrum. Hulle word nie meer so geredelik as kinderhuiskinders geïdentifiseer nie. Hulle blyplek lyk net soos die van enige ander gesin. Daar word nie ‘n bord voor die huis geplaas waarop die woord kinderhuis staan nie. Hulle beskik oor ‘n gewone straatadres en telefoonnommer. As die groep in die gemeenskap beweeg, is dit nie meer opvallend as wat ‘n groot gesin is nie.
iv) Beter gesinsrekonstruksiedienste kan gelewer word
Die wye verspreiding van die jeugsorgsentrums bring mee dat die kinders nader aan hulle ouers en/of familie geplaas word. Ouers kan makliker ingeskakel word by programme en dieselfde werker kan met die ouers en die kind werk. Dit is reeds bevind dat gesinshereniging makliker onder die omstandighede kan plaasvind. Die beleid van die staat het intussen verander sodat die maatskaplike werkers van kinder- en jeugsorgsentrums self gesinsrekonstruksiedienste kan lewer.
v) Verhoogde gemeenskapsbetrokkenheid
Dit is vir ‘n gemeenskap maklik om eienaarskap van ‘n jeugsorgsentrum met 12 kinders in hul eie gemeenskap, te aanvaar. Die kinders is in hulle midde en afstand is nie ‘n probleem nie. Die eise wat 12 kinders se versorging stel, is baie minder as byvoorbeeld 164 kinders. Vakansie-ouers is meer geredelik beskikbaar. Baie meer donasies en skenkings word ontvang. Die kinders word meer gereeld uitgenooi en betrek by aktiwiteite omdat ‘n kleiner groep meer hanteerbaar is.
vi) Verbeterde sosiale integrasie
Kinders in die jeugsorgsentrum kan baie makliker inskakel by kerklike, skool en sosiale aktiwiteite. Kinderhuiskinders het ‘n groot persentasie, tot meer as 50%, van die kinders in ‘n skool uitgemaak. Dink byvoorbeeld aan die invloed wat 164 kinders van die kinderhuis in die skool op Winburg uitgeoefen het. Die kinders van ‘n jeugsorgsentrum sosialiseer normaal met kinders uit ander gesinne, omdat hulle net 12 is en van verskillende ouderdomme en geslagte. In die groot kinderhuise het die kinders dikwels net met mekaar “gespeel” en het normale integrasie met kinders van die gemeenskap nie plaasgevind nie.
Beter toerusting van die kinders geskied met betrekking tot lewensvaardighede omdat kinders in die jeugsorgsentrum betrokke is by al die aktiwiteite van ‘n normale gesin. Hulle leer om kos te maak, tuin te maak, stokperdjies te beoefen, vriende te ontvang, self inkopies te doen, ensovoorts. Winburg Kinderhuis het byvoorbeeld ‘n sentrale kombuis gehad. Die etes is dus reeds voorbereid na die verskillende wooneenhede gestuur. Die kinders het nie die vaardigheid bemeester om etes voor te berei nie. In die gedesentraliseerde sentrums is dit natuurlik om byvoorbeeld ‘n seun te kry wat in die aand vir al die huisgenote pannekoek bak.
viii) Vestiging van waardes en norme
Gesonde waardes en norme kan makliker gevestig word. Die kinderversorger leer die kinders wat is reg en verkeerd. Omdat die groep klein is, is die invloed van die gemeenskap op die groep groter.
ix) Verspreiding van hulpbronne vind plaas
Alhoewel die jeugsorgsentrum normaalweg die tuiste van 12 kinders is, kan dit ook twee verdere belangrike funksies verrig.
- Dit kan beveiliging bied aan kinders in ‘n krisis-situasie, byvoorbeeld as ‘n kind skielik in die nag verwyder moet word. Daar word by elke jeugsorgsentrum ‘n krisiskamer ingerig.
- Dit kan ook aan kinders van die gemeenskap dienste lewer. Die aard van die dienste wissel baie. Die voorsiening van voedsel aan kinders wat honger ly en in die gemeenskap woon, vind dikwels plaas. Baie kinders skakel ook in vir geestelike, sosiale en ontwikkelingsprogramme.
x) Beter differensiasie
Voor desentralisering was daar nie ‘n keuse as om kinders van verskillende taal- en kultuurgroepe saam in die kinderhuise te plaas nie. Die kinders het ook dieselfde kerk bygewoon om praktiese redes. By die gedesentraliseerde jeugsorgsentrums is dit moontlik om meer kultuur-eie versorging te bied.
xi) Demografiese veranderinge
Politieke, ekonomiese en demografiese tendense het ook ‘n invloed uitgeoefen. Toe die weeshuis oorspronklik in Winburg begin is, was die dorp die hoofstad van die Vrystaat. Dit is lankal nie meer die geval nie. Die kinderhuis het slegs enkele kinders van die dorp versorg, terwyl daar ‘n groot behoefte aan ‘n kinderhuis in die Goudveld ontstaan het.
Hartlike samewerking is van die Departement van Maatskaplike Ontwikkeling ontvang en is ooreengekom dat die subsidie voortaan in een bedrag aan die Hoofbestuur uitbetaal sou word. Hierdie wyse van finansiering het beteken dat die program, en nie individuele kinders, subsidie ontvang het.
Winburg Kinderhuis is deur menere H.S. Kok, H.S. Buys en G.J. Nel op die Hoofbestuur verteenwoordig. Meneer Kok is tot onder-voorsitter van die Hoofbestuur verkies.
Hoofbestuur begin die proses van desentralisering deur Gedenk Kinderhuis te Ladybrand te desentraliseer. Daar is vanaf 2002 net een gedesentraliseerde kinder- en jeugsorgsentrum te Ladybrand. Die naam Gedenk word behou. Hierna word Ons Kinderhuis getransformeer tot ‘n Terapeutiese Sentrum. Gedurende 2005 word die plan wat grootliks op papier was, ook vir Winburg ‘n realiteit.
Die omskepte eenhede, wat opgegradeer en as afsonderlike fasiliteite omhein is, word September 2006 betrek. Winburg Kinder- en Jeugsorgsentrum is nou by die Departement van Maatskaplike Ontwikkeling geregistreer as ‘n kinder- en jeugsorgsentrum vir die versorging van 30 kinders. Die kinders help self om oor te trek van die groot fasiliteit na die klein sentrum met net twee eenhede.
Die bestuur het ook die konstitusie en bestuursplan hersien ten einde tred te hou met die proses van desentralisering en transformasie. Die huidige voorsitter is mnr. Petrus Pienaar. Pastoor Petrus Mooi was die eerste gekleurde persoon op die bestuur. Sy Christelike lewenstyl het meegewerk dat die proses van transformasie met gemak verloop het. Die omskepte eenhede, wat opgegradeer en as afsonderlike fasiliteit omhein word, word September 2006 betrek.
Die leuse van die sentrum is: “Die Here sal voorsien”. Dit ervaar die fasiliteit reeds vir meer as 100 jaar. Die wapen van die sentrum bestaan uit ‘n gekombineerde anker- en kruismotief. Die anker verwys na standvastigheid en die kruis dien as die Christelike simbool.
Twee wooneenhede naamlik Huis Diamant en Huis Smarag word gevestig vir die huisvesting van onderskeidelik 15 seuns en 15 dogters. Die kinders praat Sotho, Engels en Afrikaans.
Al die kinders woon Winburg Hoërskool by, wat ‘n gekombineerde laer- en hoërskool is. Daar is ook voorskoolse kinders wat Winburg Pre-primêr bywoon.
Die seuns woon die AGS-gemeente by terwyl die meisies Trinity Gospel Fellowship besoek. Pastoor Molai en sy vrou, van die laasgenoemde kerk, doen weekliks bybelstudie met die seuns en die dogters. Dit voeg baie waarde toe tot hul gelooflewe.
Die maatskaplike werker besoek die sentrum weekliks. Veral groepwerk word as metode gebruik om terapeuties met die kinders te werk.
Winburg Kinder- en Jeugsorgsentrum ontvang maandeliks subsidie van die Departement van Maatskaplike Ontwikkeling. Dit dek ongeveer 60% van die bedryfsuitgawes. Danksy die betrokkenheid en ondersteuning van die gemeenskap van Winburg en omliggende dorpe, kry die Bestuur dit reg om steeds `n effektiewe diens te lewer.
Baie van die kinders het niemand waarheen hulle vir die vakansie kan gaan nie. Vakansieouers of hulp met uitstappies is ‘n groot behoefte.
Hulp met skoolwerk – veral wiskunde
Instandhouding van voertuie en geboue
Kinderversorger, dogters: Marie Louw
Kinderversorger, seuns: Johannes Zwana
Algemene Assistent/Aflos Kinderversorger: Mabel Mogorosi
Algemene Assistent: Miriam Rantsatsi
Algemene Assistent: Rebecca Sauli
Tuinwerker: Ezekiel Mothupi
Aflos Algemene Assistent: Emily Rantsatsi
Aflos Algemene Assistent: Mamokone Tele
Maatskaplike Werker: Bonny Phalo, tel. 057 357 6554. sel. 076 160 4789
Voorsitter: Petrus Pienaar
Onder Voorsitter: Louis Heyns
Addisionele Lede: Pastoor D van Wyk, Mnr. N du Preez, Mev. S. Pienaar, Mev. Eldorette de Klerk
Winburg Kinder- en Jeugsorgsentrum
Gillespiestraat, Winburg, 9420
Posus 70, Winburg, 9420
Tel. 051 881 0252
Tel. 051 881 0013